title: Nestlé

text: Kanadassa nostettiin rikossyyte Nestléä ja muita suklaavalmistajia vastaan hintakartellista. Vuonna 2008 Nestlé oli yksi Kiinan maitojauheskandaalin syytetyistä: melamiinia löydettiin muiden muassa Nestlén maitotuotteista ja suklaapatukoista Aasiassa. Vuonna 2012 dokumenttielokuva "Pullovesibisnes" kertoi, miten pullotetun veden markkinoita hallitseva Nestlé tekee tavallisella vedellä miljardien liikevoittoa eri puolilla maailmaa ja vaarantaa paikallisten asukkaiden vedensaantia. Nestlén entinen toimitusjohtaja, nykyinen hallituksen puheenjohtaja Peter Brabeck-Letmathe on ehdottanut maailman juomavesivarojen yksityistämistä.


title: Nestlé

text: Vuonna 2014 Nestlélle palmuöljyä toimittaneen IOI Groupin havaittiin loukanneen vakavasti työntekijöidensä oikeuksia maksamalla vähimmäispalkan alittavaa palkkaa, takavarikoivan työntekijöiden passeja, estävän ammatillista järjestäytymistä ja kirjoittavan työsopimuksen kielellä, jota työntekijät eivät ymmärtäneet.


title: Nestlé

text: Marraskuussa 2015 Nestlé ilmoitti havainneensa Thaimaan tuotantoketjussaan pakkotyön käyttöä. Nestlén meriruokateollisuuden siirtotyöntekijöiden havaittiin joutuneen ihmiskaupan uhreiksi, eikä heille ollut maksettu palkkaa. Orjatyöllä oli valmistettu Fancy Feast -tuotemerkille kuuluvaa kissanruokaa Nestlén tytäryhtiö Nestlé Purina Petcarelle. Orjuutta vastaan toimiva kansalaisjärjestö Freedom Fund kiitteli Nestléä ongelman vapaaehtoisesta paljastamisesta, mikä voi toimia esimerkkinä muille yrityksille.


title: Nestlé

text: Vuonna 2016 Nestlé vastasi palmuöljyarvosteluun julkistamalla raakapalmuöljyn toimittajansa, mitä Finnwatch-yhdistys piti edistysaskeleena kohti avoimuutta.


title: Nestlé

text: Kansainvälisenä elintarvikeyhtiönä Nestléllä on lukemattomia tuotemerkkejä. Suomessa paljon huomiota sai keväällä 2004 tehty kauppa, jossa Valio myi Valiojäätelöä valmistavan Turengin tehtaansa Nestlélle ja vuokrasi tuotemerkin Nestlélle kymmeneksi vuodeksi. Turengin jäätelötehdas ja Pingviini-jäätelö myytiin eteenpäin 2016.


title: Nestlé

text: Yleismaailmallisesti tunnettuja tuotemerkkejä ovat muun muassa Nescafé, After Eight ja Perrier-kivennäisvesi. Nestlé on myös L’Oréal -konsernin toiseksi suurin omistaja, osakkeista 23 prosenttia on Nestlén omistuksessa.


title: Nestlé

text: Nestlé on toiminut Suomessa vuodesta 1973 lähtien. Yhtiön tuotantolaitoksia Suomessa ovat jäätelötehdas Janakkalan Turengissa ja lastenruokatehdas Turussa. Nestlé valmistaa Piltti- ja Bona -lastenruokia. Yhtiö omisti myös Suomessakin toimineen Kotijäätelö -yrityksen. Kotijäätelön toiminta Suomessa loppui 18. elokuuta 2013.


title: Nestlé

text: 18.11.2011 julkistettiin yrityskauppa, jonka tuloksena Paulig Groupin Oscar -yhtiöiden kastike- ja liemiliiketoiminta siirtyi Nestlén omistukseen.


title: Nestlé

text: Suomen Nestlé työllisti vuonna 2016 lopussa Suomessa 224 työntekijää. Suomen Nestlé Oy:n toimitusjohtaja on Jonas Emanuel Holfve.


title: Gluteeniton ruokavalio

text: Gluteeniton ruokavalio sisältää hyvin vähän gluteenia. EU-asetuksen mukaan gluteeniton tuote voi sisältää pelkästään luontaisesti gluteenittomia viljoja, vehnätärkkelystä tai gluteenitonta kauraa, joiden gluteenipitoisuus jää alle 20 mg/kg. Gluteeni vältetään karsimalla ruokavaliosta vehnän sukuiset ("Triticum") viljat vehnä, ohra ja ruis. Gluteenittomalla ruokavaliolla hoidetaan keliakiaa, sillä keliaakikolle viljojen gluteeni aiheuttaa ohutsuolen limakalvolla tulehduksen ja suolinukan vaurioita. Gluteenitonta dieettiä voivat käyttää muutkin kuin keliakiapotilaat.


title: Gluteeniton ruokavalio

text: Kaura ja vehnätärkkelys on myös hyväksytty Suomessa osaksi gluteenitonta ruokavaliota. Muita luonnostaan gluteenittomia viljalajeja ovat muun muassa riisi, tattari, hirssi ja maissi. Lisäksi gluteenia sisältävistä viljalajeista valmistetaan teollisesti gluteenittomia tuotteita. Vehnätärkkelys voi kuitenkin aiheuttaa oireita herkimmille keliaakikoille, usein ihokeliakiaa sairastaville. Ohratärkkelys (ohrakas) ei sovellu gluteenittomaan ruokavalioon.


title: Gluteeniton ruokavalio

text: Keliaakikot välttävät gluteenia ja vilja-allergiset viljoja yleensä. Yhdysvalloissa ehkä 2–6 % väestöstä saa selviä oireita viljasta, vaikka heillä ei ole keliakiaa. Näille kaikille suositellaan keliakia- ja vilja-allergiatestejä ennen kuin viljoista luovutaan, koska muuten testitulos ei ole luotettava. Pelkkä gluteeniyliherkkyys voi olla ohimenevää, samoin vilja-allergia, mutta keliakia ei.


title: Gluteeniton ruokavalio

text: Gluteenisensitiivisyyttä ei ehkä edes ole olemassa. Jos on, sen esiintyvyys saattaa olla keliakian (2 %) luokkaa. Oireita olisivat painonlasku, jäsenten puutuminen ym.


title: Gluteeniton ruokavalio

text: Asiantuntijoiden mukaan gluteeniton ruokavalio ei laihduta, vaan esimerkiksi gluteenittomat leivonnaiset ovat jopa rasvaisempia ja energisempiä kuin tavalliset. Se on kuitenkin totta, että hiilihydraattien ylenpalttinen syöminen kerää nestettä ja tuottaa kaasua, mutta tämä koskee muitakin kuin viljasta saatavia hiilihydraatteja.


title: Gluteeniton ruokavalio

text: Gluteeniton ruokavalio vaatii myös muiden kuidunlähteiden lisäämistä ruokavalioon, ehkä myös B-vitamiinien.


title: Gluteeniton ruokavalio

text: Vuonna 2016 julkaistussa tutkimuksessa tutkittiin henkilöitä, jotka uskoivat olevansa yliherkkiä gluteenille. Heistä osa hyötyi gluteenittomasta ruokavaliosta. Näistä enintään 14 prosentilla syynä oli gluteenittomuus. Muiden kohdalla hyödyn selittivät viljojen muut aineet, esimerkiksi FODMAP-hiilihydraatit, lisäaineet tai mahdollisesti ATI-proteiini.


title: Gluteeniton ruokavalio

text: 2010-luvulla gluteeniton ruokavalio on levinnyt Yhdysvalloista Suomeenkin myös muiden kuin keliaakikoiden ja gluteenisensitiivisten potilasryhmien keskuuteen. Ruokavalion puolestapuhujiin kuuluu muun muassa sydäntautilääkäri William Davis, jonka mielestä vehnä, myös täysjyvävehnä, on syypää lihavuuteen. Osa ruokavalion kannattajista luopuu gluteenia sisältävien vehnän, rukiin ja ohran lisäksi myös kaurasta, riisistä, maissista ja muista viljoista. Gluteenittomasta ruokavaliosta voi olla apua myös kilpirauhasen vajaatoiminnasta kärsiville.


title: Gluteeniton ruokavalio

text: Ravitsemustieteen professori Mikael Fogelholm tyrmää Davisin kohukirjan "Eroon vehnästä" (Wheat Belly) väitteet tutkimustiedon vastaisina ja sanoo täysjyväviljan olevan terveellistä. Fogelholmin mukaan puhdistettu, vähäkuituinen vilja on haitallista ja sen (mm. pulla ja vaalea leipä) pois jättäminen voi todella parantaa terveyttä. Davisin virhe on vastustaa vehnää kokonaisuudessaan, vaikka täysjyvävilja on terveellistä. Yhdysvalloissa syödään lähinnä puhdistettua, valkoista vehnää. Täysjyväviljasta saa kuituja, vitamiineja ja hivenaineita, mikä voi olla hyväksi myös suoliston mikrobeille. Täysjyväviljan terveellisyys on vieläkin vahvemmin osoitettu kuin puhdistetun viljan epäterveellisyys.


title: Gluteeniton ruokavalio

text: Myös ravitsemusterapeutti Anette Palssa torjuu Davisin väitteen ja korostaa kuitupitoisen viljan hyötyjä ja puhdistetun viljan haittoja.


title: Gluteeniton ruokavalio

text: Useimmat alkoholijuomat soveltuvat gluteenittomaan ruokavalioon siinä missä mihin tahansa muuhunkin ruokavalioon. Vaikka monien väkevien alkoholijuomien lähtöaineena on jokin vilja, häviää gluteeni lopputuotteesta tislausvaiheen aikana.


title: Gluteeniton ruokavalio

text: Ohrapohjaisia "gluteenittoman tuotteen merkin" saaneita oluita voi juoda kaksi kolmanneslitran pulloa päivässä. "Luontaisesti gluteenittomien" oluiden kohdalla tällaisia rajoituksia ei ole. Ne on yleensä tehty hirssistä, tattarista, durrasta tai riisistä. Kannattaa silti tarkistaa, että esimerkiksi "maissioluessa" ei ole lisäksi gluteenisia viljoja. Alko myi jo vuonna 2015 ainakin Green's ja Mongozo -merkkisiä luontaisesti gluteenittomia oluita.


title: Gluteeniton ruokavalio

text: Suurin osa oluista on kuitenkin valmistettu ohrasta ja ne lähtökohtaisesti sisältävät gluteenia. Vuodesta 2005 saakka gluteenia alle 20 mg/kg sisältävä ohrapohjainen olut on hyväksytty gluteenittomaan ruokavalioon, mutta Keliakialiitto suosittelee rajoittamaan gluteenittoman oluen juontia korkeintaan kahteen pullolliseen päivässä. Kahden annoksen rajoitus on koskenut


title: Striptease

text: Striptease eli strippaaminen on eroottiseksi tarkoitettu tanssiesitys, jonka aikana tanssija "strippaa" eli riisuu vaatteensa yksi kerrallaan. Striptease-tanssija esiintyy usein erotiikkaravintoloissa ja -klubeilla. Strippaajia on sekä miehiä että naisia. Strippaajat saavat usein tuloja myös juomarahasta, jota asiakkaat heille antavat. Striptease-esiintyjästä käytetään usein nimitystä strippari ().


title: Striptease

text: Strippaajat ovat erikoistuneet tarjoamaan silmin seurattavaa eroottis-seksuaalista palvelua. Striptease-tanssijan toimenkuvaan ei kuulu tarjota seksikontaktia tai hierontaa. Häneen ei saa koskea, ellei hän itse anna siihen lupaa, ja usein striptease-tanssijoita on kielletty koskemasta asiakkaisiin paritussyytteiden välttämiseksi.


title: Striptease

text: Strippaaminen on Suomessa laillinen ammatti. Yksityisiä esityksiä voi tilata täysi-ikäinen henkilö, mutta tällaisten palvelujen ostaminen alaikäiseltä on rikos. Strippareita voidaan tilata esimerkiksi erilaisiin illanviettoihin ja kesäjuhliin.


title: Meulaboh

text: Meulaboh on kaupunki Sumatran saarella Indonesiassa Acehin maakunnassa. Se sijaitsee 175 km Banda Acehista kaakkoon.


title: Meulaboh

text: Meulaboh oli Vuoden 2004 Intian valtameren maanjäristyksen pahiten tuhoutuneita alueita. Se sijaitsee ainoastaan 150 km järistyksen keskustasta. Tsunami tuhosi kaupungin rakennuksia ja huuhtoi kalastaja-aluksia jopa 3 km sisämaahan. Arvioiden mukaan 40 000 kaupungin 120 000 asukkaasta kuoli.


title: Meulaboh

text: Ennen tsunamia kaupunki oli yksi läntisen Sumartan tärkeimmistä satamista.


title: Specific Carbohydrate Diet

text: Specific Carbohydrate Diet (SCD) on ruokavalio, jossa pyritään pitkäketjuisten ja kompleksisten hiilihydraattien määrän rajoittamiseen. Se on tarkoitettu Crohnin tautia, keliakiaa, colitis ulcerosaa tai reumasairauksia sairastaville tai henkilöille, jotka kärsivät ruuansulatusjärjestelmän toiminnallisista häiriöistä.


title: Specific Carbohydrate Diet

text:
Elaine Gottschallin kirjaan "Breaking the Vicious Cycle" perustuvan ruokavalion taustalla on Sidney V. Haasin keliakiaakikoille 1920-luvulla kehittämä ruokavalio. Alkuvaiheen jälkeen ruokavalioon kuuluvat mm. useimmat vihannekset ja hedelmät, liha, kala, muna, kovat juustot, palkokasvit ja rasvat. Hieman paleoruokavalion tapaan SCD suosii perusruoka-aineita einesten ja prosessoidun tai teollisesti valmistetun ruoan sijaan. Makeutusaineena voi käyttää hunajaa tai makeita hedelmiä.
Sallitut hiilihydraatit koostuvat pääosin monosakkarideista, jotka eivät tarvitse mahahappokäsittelyn lisäksi pilkkomista ohutsuolessa, vaan ne imeytyvät suoraan suolen pintasolujen läpi verenkiertoon. Ruokavaliosta puuttuvat mm. viljatuotteet sekä tärkkelys kuten peruna ja riisi sekä laktoosipitoiset maitotuotteet. Ruokavalio ei ole hoitomuotona virallinen, koska siitä ei ole tehty riittävästi lääketieteellisiä tutkimuksia.


title: Judas Priest

text: Judas Priest on brittiläinen metallimusiikkia esittävä yhtye, jonka kitaristi K. K. Downing ja basisti Ian Hill perustivat Birminghamissa vuonna 1969. Yhtye on uransa aikana julkaissut 18 studioalbumia, viisi livealbumia ja neljä kokoelma-albumia, ja yhtyeen tuotantoa on myyty maailmanlaajuisesti yli 50 miljoonaa kappaletta. Yhtyeen nykyisessä kokoonpanossa vaikuttavat Hill, laulaja Rob Halford, kitaristit Glenn Tipton ja Richie Faulkner sekä rumpali Scott Travis. Judas Priestin viimeisin studioalbumi on vuonna 2018 julkaistu "Firepower".


title: Judas Priest

text: Judas Priest teki kaupallisen läpimurtonsa 1980-luvun studioalbumillaan "British Steel" (1980) ja "Screaming for Vengeance" (1982). Rob Halford erosi yhtyeestä vuonna 1992 minkä seurauksena myös Judas Priest vetäytyi tauolle. Yhtye teki paluun vuonna 1997 uuden laulajansa, Tim Owensin kanssa studioalbumin "Jugulator" merkeissä. "Jugulator" ja seuraava albumi "Demolition" eivät kuitenkaan menestyneet odotetulla tavalla ja Halford teki paluun yhtyeeseen vuonna 2003. Sittemmin Judas Priest on julkaissut neljä studioalbumia, "Angel of Retributionin" vuonna 2005, "Nostradamuksen" vuonna 2008, "Redeemer of Soulsin "vuonna 2014 sekä "Firepowerin "vuonna 2018.


title: Judas Priest

text: Yhtyeen vaikutus metallimusiikkiin, varsinkin uuden aallon brittimetalliin ja varhaiseen thrash metaliin on ollut suuri. Judas Priestiä pidetäänkin yhtenä metallimusiikin merkittävimmistä yhtyeistä kautta aikojen.


title: Judas Priest

text: Birminghamilaiset ystävykset K. K. Downing (kitara) ja Ian Hill (basso) alkoivat työstää ideaa yhtyeen perustamisesta vuonna 1970. Samana vuonna paikallinen Judas Priest -niminen blues-painotteinen yhtye hajosi ja Downing ja Hill pyysivät yhtyeessä laulanutta Al Atkinsia uuteen yhtyeeseensä.. Atkins tuli mukaan ja yhtye nimettiin hänen entisen yhtyeensä mukaan Judas Priestiksi. Alkuaikoina yhtyeessä soitti useita rumpaleita (muun muassa Chris Campbell ja Alan Moore). Bluesin sijaan yhtye alkoi suuntautua raskaampaan, Black Sabbath -vaikutteiseen ilmaisuun Downingin johdolla. Myös Black Sabbath oli Birminghamista lähtöisin ja Sabbathin kitaristi Tony Iommin manageritoimisto hoiti yhtyeen asioita 1970-luvun alkupuoliskolla.


title: Judas Priest

text: Ahkerasta keikkailusta huolimatta levytyssopimusta ei alkanut kuulua ja vuonna 1973 Al Atkins erosi yhtyeestä vedoten perhesyihin. Myös tuolloinen rumpali erosi samaan aikaan. Uusi laulaja, Rob Halford, löydettiin Ian Hillin silloisen tyttöystävän, joka oli Halfordin sisko, kautta. Rumpaliksi tuli Halfordin vanha yhtyekaveri John Hinch. Tämä kokoonpano kiersi ahkerasti Englantia ja teki keikkoja myös manner-Euroopassa ja levytyssopimus saatiin lopulta Gull-yhtiöltä.


title: Judas Priest

text: Ennen kuin yhtye alkoi levyttää ensimmäistä albumia, levy-yhtiö ehdotti viidennen jäsenen ottamista yhtyeeseen. Downing pyysi mukaan vanhaa ystäväänsä, kitaristi Glenn Tiptonia, joka soitti tuolloin Flying Hat Band -nimisessä yhtyeessä. Tipton suostui ja yhtye alkoi levyttää ensimmäistä albumiaan.


title: Judas Priest

text: Ensimmäinen albumi, "Rocka Rolla", julkaistiin vuonna 1974. Yhtye oli pettynyt albumin soundeihin ja heidän mukaansa tuottajalla oli ollut liikaa sananvaltaa kappaleita valittaessa. Albumi ei ollut kaupallinen menestys, mutta yhtyeen tunnettavuus nousi sen esiinnyttyä BBC:llä ja Readingin festivaaleilla vuonna 1975.


title: Judas Priest

text: Vuonna 1976 julkaistu "Sad Wings of Destiny" oli ensilevyä onnistuneempi kokonaisuus, ja siitä on tullut ajan myötä eräs yhtyeen suosituimmista levyistä. Samoihin aikoihin suuri CBS-levy-yhtiö kiinnostui yhtyeestä ja tarjosi sille levytyssopimuksen. Judas Priest esiintyi ensimmäisen kerran Suomessa 25.6.1976 Saarijärvellä järjestetyillä Midsummer Special -juhannusfestivaaleilla.


title: Judas Priest

text: Vuonna 1977 julkaistu "Sin After Sin" nousi listoille Englannissa ja yhtye pääsi ensimmäiselle Amerikan-kiertueelle. Samana vuonna yhtye sai ensimmäisen pysyvämmän rumpalin, kun Les Binks liittyi yhtyeeseen. "Sad Wings Of Destinyllä" rumpuja soitti Alan Moore ja "Sin After Sinillä" sessiorumpali Simon Phillips.


title: Judas Priest

text: Seuraavat albumit "Stained Class" ja "Killing Machine" (Pohjois-Amerikassa nimellä "Hell Bent For Leather") vankistivat yhtyeen asemaa ja jälkimmäiseltä irtosi ensimmäinen hittisingle ”Take On The World”. Vuonna 1979 julkaistu livealbumi, Japanissa nauhoitettu "Unleashed in the East" tuli olemaan ensimmäinen Priest-albumi, joka myi platinaa. Samana vuonna rumpali Les Binks erosi yhtyeestä vedoten terveydellisiin syihin ja tilalle tuli Trapeze-yhtyeestä tuttu Dave Holland. Hollandin suoraviivaisempi rummutustyyli sopi hyvin Priestin uuteen, raskaampaan suuntaukseen, jolla yhtye oli nouseva 1980-luvulla menestykseen.


title: Judas Priest

text: Yhtye aloitti uuden vuosikymmenen albumilla "British Steel". Tämä albumi sai aikaan yhtyeen lopullisen läpimurron yleiseen suosioon muun muassa suurien singlehittien ”Breaking The Law” ja ”Living After Midnight” siivittämänä. Albumi nousi myös Yhdysvalloissa top 40:een.


title: Judas Priest

text: Vuoden 1981 "Point of Entry" ei aivan ollut edeltäjänsä veroinen menestys, mutta seuraavana vuonna julkaistu "Screaming for Vengeance" ja levyltä irrotettu single "You’ve Got Another Thing Comin"' räjäyttivät pankin varsinkin Yhdysvalloissa. Yhtye teki massiivisia kiertueita ympäri maailmaa. Albumi myi lopulta kaksinkertaisesti platinaa. Vuoden 1984 "Defenders of the Faith" oli myös menestys myyden platinalevyyn oikeuttavan määrän.


title: Judas Priest

text: Judas Priestin kymmenes studioalbumi "Turbo" äänitettiin Bahamalla, Nassaun kaupungissa sijaitsevalla Compass Point-studiolla jossa muun muassa brittiläisen metallimusiikin kärkinimiin noussut Iron Maiden oli äänittänyt kaksi viimeisintä studioalbumiaan. K. K. Downing ja Glenn Tipton käyttivät albumia äänitettäessä ensimmäistä kertaa kitarasyntetisaattoreita, minkä johdosta yhtyeen musiikki muovautui aiempaa keveämpään suuntaan. Vuoden 1986 keväällä julkaistu "Turbo" osoittautui kaupallisesti hyvin menestyksekkääksi julkaisuksi; albumi debytoi "Billboardin" listalla 17. sijalla ja ylitti kultalevymyynnin vajaat kaksi kuukautta julkaisunsa jälkeen. Vaikka albumin myynti olikin vahvaa, raskasvoittoisen "Defenders of Faithin" jälkeen pop-henkinen ja syntetisaattoreilla höystetty "Turbo" kuitenkin vieroitti monia yhtyeen faneja minkä vuoksi Judas Priestin suosio alkoi kääntyä hiljalleen laskusuuntaan.


title: Judas Priest

text: "Turboa" seuranneella maailmankiertueella yhtye nauhoitti konserttinsa Atlantassa ja Dallasissa, ja niistä koostettiin vuonna 1987 julkaistu livealbumi ja -video "Priest...Live!". Albumi sai nihkeän vastaanoton, eikä se saavuttanut vastaavaa suosiota kuin yhtyeen edellinen livetallenne "Unleashed in the East". Tästä huolimatta albumi onnistui nousemaan Yhdysvalloissa "Billboardin" listan sijalle 38. Recording Industry Association of America myönsi yhtyeelle albumista kultalevyn vuonna 2001.


title: Judas Priest

text: Seuraavalla studioalbumillaan, vuoden 1988 "Ram it Downilla" Judas Priestin musiikki palasi takaisin raskaampaan linjaan. Albumi sisälsi myös kappalemateriaalia, joka oli alun perin pitänyt julkaista jo "Turbolla", mutta oli karsiutunut pois lopulliselta albumilta. Albumin äänityksissä rumpali Dave Holland kärsi hänen soittoonsa vaikuttavista terveysongelmista eikä pystynyt soittamaan albumilla juuri lainkaan, joten yhtye päätyi käyttämään albumilla rumpukonetta toisen rumpalin sijaan. "Ram it Downin" sijoitus Yhdysvalloissa oli 31, ja albumi saavutti Yhdysvalloissa kultalevyn myyntilukemat jälleen alle kahdessa kuukaudessa.


title: Judas Priest

text: "Ram it Downia" seuranneen kiertueen päätteeksi Dave Holland joutui jättämään yhtyeen terveysongelmiensa ja musiikillisten erimielisyyksien vuoksi. Hänen paikkansa yhtyeessä täytti aiemmin muun muassa Racer X -yhtyeessä vaikuttanut Scott Travis.


title: Judas Priest

text: Ennen seuraavaa albumiaan yhtye sai syytteen kahden yhdysvaltalaisen pojan, 20-vuotiaan James Vancen ja 19-vuotiaan Ray Belknapin, yllyttämisestä itsemurhaan Renon kaupungissa Nevadassa. Kappaleen ”Better By You, Better Than Me” (albumilta "Stained Class" vuodelta 1978) väitettiin takaperin soitettuna sisältävän alitajuisen viestin ”do it” (). Yhtye ei kuitenkaan joutunut vastuuseen, koska kappale ei sanoituksillaan varsinaisesti yllytä itsemurhaan ja sanojen ”do it” voidaan tulkita tarkoittavan mitä tahansa tekemistä, tai kuten laulaja Halford mainitsi: ”Tehdä mitä; leikata nurmikko? Ottaa kuppi teetä?”. Halford mainitsi myös, että jos he haluaisivat sisällyttää kappaleisiin alitajuisia viestejä, fanien tappaminen olisi epätuottoisaa ja sen sijaan he pitäisivät pikemminkin parempana sisällyttää kappaleisiin ”Buy more of our records” ().


title: Judas Priest

text: Kyseenalaiseksi väitteet teki vielä se, että kohuttu kappale ei ole edes Priestin omaa tuotantoa, vaan heidän cover-versionsa Spooky Tooth -yhtyeen sävellyksestä. Rob Halford kertoi oikeudessa ”do it” -äänen johtuvan hänen käyttämästään laulu- ja etenkin hengitystekniikasta – samanlaisesta, jota muun muassa Elvis Presley käytti. Sanojensa tueksi Halford antoi paikan päällä myös ääninäytteitä. Lisäksi Judas Priest pystyi osoittamaan oikeudessa, että muissakin sen kappaleissa on takaperin soitettuna tahattomia, älyttömän kuuloisia ja merkityksettömiä lauseita.


title: Judas Priest

text: Kaupallisen laskusuhdanteen aiheuttaneen "Turbon" jälkeen Judas Priest oli tehnyt paluuta raskaampaan ja synkempään musiikkiin "Ram it Downilla". Sama musiikillinen suuntaus jatkui yhtyeen kahdennellatoista studioalbumilla "Painkiller". Yhtye sekoitti perinteiseen musiikkiinsa progressiivisen metallimusiikin ja speed metalin elementtejä kuten nopeita kitarariffejä ja -sooloja ja raskaampia rumpuosuuksia, joita rumpali Scott Travisin hallittu tuplabasarin käyttö täydensi. Rob Halfordin tulkinta muuttui aiempaa aggressiivisemmaksi ja "Painkilleristä" muodostui Judas Priestin uran raskain albumi. Albumi nousi Yhdysvalloissa listan sijalle 26 ja singlelohkaisu "A Touch of Evil" valtavirran rockmusiikin listalla sijalle 29. "Painkiller" huomioitiin myös Grammy-ehdokkuudella kategoriassa "Best Metal Perfomance" vuonna 1991.


title: Judas Priest

text: Onnistunutta paluuta seurasi kuitenkin valitettava takaisku, kun laulaja Rob Halford päätti erota yhtyeestä siirtyäkseen soolouralle. Hänen eronsa myötä Judas Priest vetäytyi kokonaan tauolle etsiäkseen Halfordille korvaajan. Lopulta, yli kolme vuotta myöhemmin, Judas Priest -fanina tunnetun Tim ”Ripper” Owensin kerrottiin olevan yhtyeen uusi keulakuva. Owensin liityttyä yhtyeen vahvuuteen Judas Priest aloitti tulevan studioalbuminsa äänitykset kotimaassaan Englannissa. Seitsemän vuotta "Painkillerin" jälkeen seuraava Judas Priest-albumi, "Jugulator", julkaistiin vihdoin vuoden 1997 lokakuussa.


title: Judas Priest

text: "Jugulatoria" seuranneen maailmankiertueen aikana Judas Priest äänitti seuraavan livealbuminsa "’98 Live Meltdown", joka julkaistiin vuoden 1998 syyskuussa. Vuonna 2000 yhtye julkaisi kokoelma-albumin "Genocide", joka sisälsi yhtyeen kaksi ensimmäistä studioalbumia, "Rocka Rollan" ja "Sad Wings of Destinyn", kokonaisuudessaan.


title: Judas Priest

text: Vuoden 2001 heinäkuussa Judas Priest julkaisi uransa neljännentoista studioalbumin "Demolition", joka oli jopa "Jugulatorin" vaatimattomaan menestykseen verrattuna kaupallinen ja musiikillinen pettymys. "Demolition" koostui suurimmaksi osaksi kitaristi Glenn Tiptonin kirjoittamasta materiaalista ja Tipton myös tuotti albumin. "Demolitionia" seuranneella maailmankiertueella yhtye nauhoitti jälleen uuden livealbumin, joka julkaistiin vuonna 2003 nimellä "Live in London".


title: Judas Priest

text: Rob Halford palasi yhtyeeseen vuonna 2003. Samana vuonna Judas Priest alkoi työstää laajaa, koko yhtyeen uran kattavaa kokoelmaa, joka julkaistiin vuonna 2004 nimellä "Metalogy". Vuonna 2005 julkaistiin albumi "Angel of Retribution", jota tukevalla kiertueella Judas Priest vieraili kolmesti Suomessa.


title: Judas Priest

text: Vuonna 2006 yhtye alkoi työstää konseptialbumia ranskalaisen 1500-luvulla eläneen Nostradamuksen ennustuksista ja elämästä. Albumi julkaistiin kesäkuussa 2008, jonka yhteydessä he tekevät myös kiertueen. Suomessa he kävivät 3.6.2008 Helsingin jäähallissa.


title: Judas Priest

text: Kesällä 2009 Judas Priest aloitti ”British Steel 30 Anniversarity” -kiertueen, jolla soittavat "British Steel" -levyn kokonaan läpi. 15. heinäkuuta ilmestyi uusi "A Touch Of Evil-Live" -livealbumi, jonka kappaleet on nauhoitettu vuoden 2005 ja 2008 kiertueilla.


title: Judas Priest

text: Yhtye ilmoitti 7. joulukuuta 2010 tekevänsä viimeisen suuren maailmankiertueen, jonka on määrä alkaa ensi vuoden alussa. Huhtikuussa 2011, ennen maailmankiertueen alkua K. K. Downing ilmoitti eronneensa yhtyeestä yli 40 vuoden jälkeen. . Tilalle yhtyeeseen liittyi muun muassa Lauren Harrisin yhtyeessä soittanut Richie Faulkner. Judas Priest esiintyi Suomessa 11.6.2011 Sauna Open Air -festivaalin toisena pääesiintyjänä Ozzy Osbournen ohella. Judas Priest esiintyi myös Helsingin jäähallissa 22.4.2012. Vuonna 2014 yhtyeen solisti Halford ilmoitti Judas Priestin työstävän uutta materiaalia tulevalle albumille. Albumi "Redeemer of Souls" julkaistiin heinäkuussa 2014. Uusin albumi "Firepower" ilmestyi 9. maaliskuuta 2018


title: Judas Priest

text: Glenn Tiptonilla on diagnosoitu Parkinsonin tauti, ja helmikuussa 2018 hän vetäytyi pois yhtyeen live-esiintymisistä. Tiptonin tilalla Judas Priestin kiertueilla soittaa "Firepower" -albumin tuottanut Andy Sneap. Tipton on terveytensä salliessa kuitenkin noussut muutamia kertoja lavalle soittamaan pari kappaletta.


title: Judas Priest

text: Judas Priest on vaikuttanut heavy metal -yhtyeisiin useissa sukupolvissa. Muun muassa yhtyeet Accept, Anthrax, Death, Dokken, Dream Theater, Helloween, Iced Earth, Iron Maiden, Manowar, Megadeth, The Melvins, Mercyful Fate, Metallica, Napalm Death, Pantera, Poison, Primal Fear, Slayer, Stratovarius ja Venom ovat nimenneet Judas Priestin esikuvakseen. Lisäksi monet uudemman sukupolven metalliyhtyeet ovat ottaneet nimensä Priest-sävellyksien mukaan, muun muassa saksalainen Running Wild ja kanadalainen Exciter.


title: Cirque du Soleil

text: Cirque du Soleil (”Aurinkosirkus”) on entisen tulennielijän Guy Lalibertén vuonna 1984 perustama viihdeyritys, jonka päämaja sijaitsee Montréalissa Kanadassa ja jolla on useita pysyviä ja kiertäviä sirkusseurueita. Cirque du Soleil ei käytä esityksissään eläimiä vaan korostaa ihmisten käyttöä esiintyjinä. Sen esitykset yhdistävät uuden sirkuksen tavoin useita eri elementtejä, sirkustaitoja, tanssia, teatteria ja eri musiikkityylejä oopperasta rockiin.


title: Cirque du Soleil

text: Esitykset sisältävät monenlaisia artisteja: notkeusakrobaatteja (ns. käärmeihmisiä), vauhtiakrobaatteja, käsilläseisojia, jonglööreitä, klovneja, ilma-akrobaatteja (esimerkiksi trapetsitaiteilijoita, vertikaali- ja kangastaiteilijoita), mahtuupa joukkoon voimamiehiä sekä taitouimareitakin. Heidän asunsa ovat hyvin värikkäitä ja luovia, mikä luo sadunomaista ilmapiiriä.


title: Cirque du Soleil

text: Cirque du Soleil on tuottanut esitysten lisäksi useita Imax-elokuvia, DVD-näytäntöjä ja CD-soundtrackejä.


title: Cirque du Soleil

text: Vuonna 2015 Cirque du Soleil myytiin yhdysvaltalaiselle pääomasijoitusyhtiö TPG Capitalille ja kiinalaiselle Fosun International -yhtiölle 1,5 miljardilla dollarilla.


title: Cirque du Soleil

text:
Vuoden 2018 maaliskuussa Tampassa Floridassa sirkuksen ilma-akrobaatti Yann Arnaud putosi kesken esityksensä lavalle ja kuoli saamiinsa vammoihin.
Pysyvät näyttelijäseurueet ovat asettuneet suurimmaksi osaksi Yhdysvaltojen viihdekeskuksiin, Las Vegasiin ja Orlandoon.Cirque du Soleilin esiintyjäkaartiin on kuulunut myös suomalaisia esiintyjiä. Ilma-akrobaatti Pauliina Räsänen oli kiinnitetty Alegría-esitykseen vuosina 2002–2007. Telinevoimistelija Olli Torkkel teki sirkuksen kanssa syksyllä 2009 kahden ja puolen vuoden sopimuksen. Vuonna 2016 sirkukseen palkattiin laulajaksi ja viulistiksi Camilla Bäckman.


title: Bitch Alert

text: Bitch Alert oli suomalainen riot grrrl- ja punk rock -yhtye, johon kuuluvat Heinie (laulu, kitara), Maritta (rummut) ja Kimmo (basso).


title: Bitch Alert

text: Yhtye perustettiin alun perin 1997, jolloin siinä soitti Heinien ja Maritan lisäksi basisti Maria. Myöhemmin Maria kuitenkin erosi ja tilalle tuli Kimmo. Vuonna 2000 yhtyeen nimi Bitch muuttui Bitch Alertiksi levytyssopimuksen yhteydessä.


title: Bitch Alert

text: Ennen levytyssopimusta Poko Rekordsin kanssa, Bitch Alert teki kolme demoa: "...Mama, Wanna Play My Barbies No More..." (1998), "Baby" (1998) ja "3rd Demo Tape" (1999). Ensimmäinen single oli ”God Doesn't Like Me”.


title: Bitch Alert

text: Ensimmäinen levy-yhtiön kautta julkaistu single "Monday/Pornstar" ilmestyi tammikuussa 2001. Yhtye on saanut hyvän vastaanoton myös ulkomailla. Vuonna 2003 Saksassa julkaistiin EP "He's so Cute". Kesällä 2004 Bitch Alert oli kiertueella Isossa-Britanniassa ja siellä julkaistiin EP "Monday". Yhtye lopetti keväällä 2008.


title: Bitch Alert

text: Bitch Alertissa soitti lukuisia livekitaristeja. Pisimpään tällaisena toimi Candy Cane -yhtyeen solisti Marko Neuman, joka soitti myös usealla Bitch Alert -levyllä. Markon jälkeen Bitch Alertin livekitaristeina vaikuttivat The Prisondreamin vokalisti-kitaristi Jukka Kujansivu joka soitti mm. yhtyeen Englannin kiertueella, Brightboy-vokalisti Antti Westman sekä Incredible Nothing -vokalisti Jukka Åkerman.


title: Bitch Alert

text: Kappaleista ”Monday”, ”Loveson”, ”Sandy” ”Latenight Lullaby” ja "Skeleton" on tehty musiikkivideot.


title: Numerologia

text: Numerologia on okkulttinen näennäistiede, jonka mukaan henkilön syntymähetken ja nimen sisältämien kirjaimien lukuarvoista voidaan laskea erilaisia henkilön luonteeseen, tulevaisuuteen ja kohtaloon liittyviä asioita. Nimi tulee latinan sanasta "numerus". Numerologiassa on piirteitä astrologiasta ja horoskoopeista. Kreikkalaista Pythagorasta (582–496 eaa.) pidetään numerologian perustajana.


title: PlayStation Portable

text: PlayStation Portable, PSP, on Sony Computer Entertainmentin (SCE) valmistama käsikonsoli. PSP julkistettiin ensimmäisen kerran E3-messuilla vuonna 2003 ja paljastettiin 11. toukokuuta 2004 Sonyn lehdistötilaisuudessa E3-messuilla. Laite tuli myyntiin ensimmäisenä Japanissa 12. joulukuuta 2004 ja se julkaistiin Pohjois-Amerikassa sekä Euroopassa maaliskuussa 2005. Suomessa se tuli myyntiin 1. syyskuuta 2005. PSP on myynyt kesäkuuhun 2007 mennessä 26 miljoonaa kappaletta ympäri maailmaa.


title: PlayStation Portable

text: Laitteella voi pelata, katsella elokuvia, kuunnella musiikkia, selata internetsivustoja ja katsella digikuvia. Se käyttää pääasiallisena tallennusmediana UMD-levyjä (Universal Media Disc), mutta tukee myös USB- ja Sony Memory Stick -muistikortteja. Muita mainittavia ominaisuuksia ovat stereokaiuttimet, kuuloke- ja sisäinen mikrofoni (vain PSP-3000), langaton verkkoyhteys (802.11b, Wi-Fi), suuri nestekidenäyttö ja analoginen ohjaussauva.


title: PlayStation Portable

text: 15. lokakuuta 2008 PSP:stä julkaistiin uusi versio, PlayStation Portable 3000 Slim & Lite, joka on kevyempi kuin alkuperäinen. 1. lokakuuta 2009 julkaistiin uusi ja kevyempi malli PlayStation Portablesta, PSPgo. PSPgo on kevyempi ja pienempi muihin malleihin verrattuna. Se eroaa muista konsoleista, koska siinä ei käytetä UMD-levyjä. Pelit on ostettavissa PlayStation Storesta.


title: PlayStation Portable

text: Ensimmäinen PSP-malli, joka julkaistiin 25. lokakuuta 2005 Pohjois-Amerikassa ja Euroopassa 1. joulukuuta. Mallin mitat olivat 170 mm × 74 mm × 23 mm. Muistia konsoli sisälsi 32 MB. Ensimmäistä PSP-mallia myytiin Euroopassa ”Base pack” -mallina, mikä sisälsi konsolin, kantopussin ja kuulokekaukosäädin yhdistelmän. ”Value Pack” malli sisälsi ”Base pack” -mallin sisällön lisäksi 32 MB Memory Stick muistikortin ja rannehihnan. Lisäksi julkaistiin ”Giga pack” -malli, jossa oli ”Base pack” -sisällön lisäksi 1GB Memory Stick-muistikortin, UMD-levyn, joka sisälsi pelivideoita, musiikkivideoita ja "Spider-Man 2" -elokuvan trailerin. Mukana oli myös jalusta, mille konsolin voi asettaa. Mallin tuotanto on lopetettu.


title: PlayStation Portable

text: Toinen PSP malli, joka tunnettaan myös nimellä ”Slim & Lite”. 2000-malli oli 33 % kevyempi ja 19 % ohuempi kuin 1000-malli ja sisälsi lukuisia uudistuksia. Keskusmuistin määrä oli 64 MB, konsoli tukee Skype-palvelua ja UMD-levyjen asettaminen on helpompaa sormin avautuvan ja tilavamman levyaseman avulla. Konsoliin oli myös lisätty tuki komponentti- ja komposiittikaapeleille, joilla kuvan sai näkymään televisiossa. Televisionäkymän saa 16:9 ja 4:3 kuvasuhteilla. Mallin tuotanto on lopetettu.


title: PlayStation Portable

text: Kolmas PSP-malli, joka sisältää sisäänrakennetun mikrofonin, jota voi käyttää Skype-puheluissa ja joissakin mikrofonia tukevissa peleissä. PSP-3000 sisältää myös uudistetun näytön, joka on aikaisempia malleja kirkkaampi ja sisältää viisikertaa paremman kontrastin. Aikaisemmissa malleissa oleva ”HOME”-painikkeen nimi poistettiin ja tilalle laitettiin PlayStation-logo. 3000-malli on ulkoisesti ja teknisesti muuten samaa tasoa kuin 2000. Mallin tuotanto on lopetettu.


title: PlayStation Portable

text: PSP Slim & Lite on päivitetty versio PlayStation Portable -konsolista, mallikoodi on PSP-2000 tai PSP-3000. PSP Slim & Lite julkaistiin syyskuussa 2007 Euroopassa, Yhdysvalloissa, Etelä-Koreassa ja Australiassa.


title: PlayStation Portable

text: Sen uusia ominaisuuksia alkuperäiseen PSP:hen verrattuna ovat muun muassa kaksinkertainen sisäinen muisti (64 MB), tehokkaampi akku, pienempi koko ja TV-out-liitäntä, sekä wlan internet-yhteys.


title: PlayStation Portable

text: Neljäs PSP-malli, PSP GO (tyylitettynä "PSPgo" tai "PSP go", mallikoodi PSP-N1000) julkaistiin 1. marraskuuta 2009. Kaikkein merkittävimpinä uudistuksina konsolissa ei ole lainkaan UMD-asemaa, vaan pelit ladataan PlayStation Storesta. Konsolissa on 16 GB sisäistä Flash-muistia tallennustilana. Irrotettavana mediana laite käyttää Memory Stick -muistikortteja, kuten aikaisemmissa malleissa. Konsolin näppäimet ja analogisen sauvan saa aikaisemmista malleista poiketen näkymään, vetämällä konsolin näytön pois niiden tieltä kun mallia haluaa käyttää. Malli on 13 % kevyempi ja 35 % pienempi kuin PSP-3000. PSP GO tukee Bluetooth-yhteyttä. Bluetooth-yhteyden ansiosta PSP Go:ta voidaan pelata PlayStation 3:sen SixAxis- ja DualShock3-ohjaimilla. Mallin tuotanto on lopetettu.


title: PlayStation Portable

text: Viides PSP-malli joka julkaistiin 1. marraskuuta vuonna 2011. 1000E mallista on karsittu pois WLAN yhteydet ja stereokaiuttimet ja sen sijaan laitteessa on vain yksi monokaiutin, laitteessa on kuitenkin UMD-asema joka mahdollistaa myös vanhempienkin PSP-pelien pelaamisen. Digitaalinen sisältö voidaan siirtää laitteeseen USB-kaapelilla kuten vanhempien mallien kanssa, lisäksi USB lisälaitteet toimivat. 1000E on 99 euron versio PSP:stä.


title: Colitis ulcerosa

text: Colitis ulcerosa (CU) eli haavainen paksusuolen tulehdus on krooninen tulehduksellinen suolistosairaus. Colitis ulcerosa ja siihen usein sekoitettava Crohnin tauti tunnetaan englanninkielisellä nimellä "inflammatory bowel disease", IBD. Colitis ulcerosa on autoimmuunisairaus, eikä se tartu ihmisestä toiseen.


title: Colitis ulcerosa

text: Suomessa colitis ulcerosaan sairastuu vuosittain noin 20 ihmistä 100 000 ihmistä kohti. Taudin esiintyvyys on 300–400 tapausta 100 000 asukasta kohti. Se voi puhjeta kaikenikäisille, mutta tyypillinen sairastumisikä on 15–35 vuotta. Sairaus on miehillä hieman yleisempi kuin naisilla.


title: Colitis ulcerosa

text: Suomessa taudin esiintyvyys on kasvanut 2000-luvulla erityisen paljon. Esiintyvyyden kasvaessa edelleen, on colitis ulserosasta tulossa seuraava suomalaisten kansantauti.


title: Colitis ulcerosa

text: Colitis ulcerosan synty on toistaiseksi suurelta osin tuntematon, mutta on todettu, että perintö- ja ympäristötekijät vaikuttavat sairastumiseen. CU-potilaan lapsilla on noin 10–20 prosentin riski sairastua samaan tautiin. Jos lapsen molemmat vanhemmat sairastavat tautia, riski nousee noin 30–50 prosenttiin. Ympäristötekijää ei vielä varmuudella tunneta. Colitis ulcerosa on elinikäinen sairaus, joka sisältää aktiivisia jaksoja, joiden aikana se saattaa rajoittaa potilaan elämää.


title: Colitis ulcerosa

text: Haavainen koliitti on siinä mielessä harvinaislaatuinen tauti, että tupakointi näyttää sekä estävän että lievittävän sitä. Crohnin taudin kohdalla tilanne on toinen.


title: Colitis ulcerosa

text: Colitis ulcerosa esiintyy paksusuolessa tai peräsuolessa. Sen oireita ovat muun muassa veriripuli, kivut (ennen ulostusta), väsymys, laihtuminen ja kuume. CU todetaan peräsuolen tai paksusuolen tähystyksessä.


title: Colitis ulcerosa

text: Haavainen koliitti altistaa primaariselle sklerosoivalle kolangiitille ja sitä kautta kolangiokarsinoomalle. Sairaus myös nostaa suolisyövän riskiä. Colitis ulcerosaa sairastavilla esiintyy suun limakalvoilla joskus myös aftoja.


title: Colitis ulcerosa

text: Colitis ulcerosan hoito tapahtuu pääsääntöisesti lääkkeillä, kuten kortisoni, salatsosulfapyridiini, mesalatsiini, atsatriopriini ja antibiootit. Yleensä viimeisenä lääkevaihtoehtona on biologiset lääkkeet: infliksimabi tai adalimumabi. Infliksimabi on suonensisäisesti annettava lääke, joka annetaan sairaalassa noin kahden tunnin lääketiputuksina ja adalimumabi ihonalaiskudokseen pistettävä lääke, jonka potilas annostelee itse kahden viikon välein. Mikäli lääkehoidosta ei ole saatu kunnollista vastetta tulehdukselle, joudutaan päätymään leikkaukseen. Ruokavaliolla (esimerkiksi SCD) voi olla hyötyä colitis ulcerosan hoidossa. Harvoissa tapauksissa, joissa ilmenee allergiaa CU-lääkkeille, on ainoa vaihtoehto paksusuolen poistoleikkaus.


title: Colitis ulcerosa

text: Yleisin leikkausvaihtoehto on peräaukon säästävä proktokolektomia eli J-pussin teko (IPAA-leikkaus). Tässä leikkauksessa paksusuoli poistetaan kokonaan ja tehdään ohutsuolesta J-kirjaimen muotoinen säiliö. Tämä säiliö yhdistetään peräaukkoon, jolloin ulostaminen tapahtuu luonnollista kautta. Huono peräaukon sulkijalihasten toiminta on este IPAA-leikkaukselle. Joskus voidaan joutua tekemään väliaikainen tai pysyvä avanne. Leikkausta seuraa pitkä kuntoutuminen.


title: Colitis ulcerosa

text:
Tutkimuksissa on huomattu, että tulehdus saattaa vähentyä tahallisesti elimistöön päästetyillä loisilla, kuten hakamadoilla ja piiskamadoilla.
Colitis ulserosan ennuste on kohtalainen, eikä sairaus vaikuta merkittävästi sairastavan elinajanodotteeseen.


title: Colitis ulcerosa

text: Ruokavaliohoidolla pyritään parantamaan ravitsemustilaa ja helpottamaan oireita. Erityistä ruokavaliota sairauden hoitoon ei ole. SCD -ruokavaliohoitoa ei ole hyväksytty viralliseksi hoitomuodoksi. Sairauden ollessa aktiivinen voi osa ruoka-aineista sopia toisia paremmin. Hyvin sopivia ovat peruna, kala, vähärasvainen liha, riisi, vaalea leipä, marjakeitot, banaani ja säilykehedelmät. Huonosti saattavat sopia kaalit, sipuli, palkokasvit, paprika, nauris, lanttu, selleri, omena, tuoreet leivonnaiset, käristetyt ruoat, kuivatut hedelmät, makeutusaineet (ksylitoli, sorbitoli ym.), voimakkaat mausteet, kahvi, olut, maito ja runsaasti hiilihappoa sisältävät juomat. Sopivien ja ei-sopivien luettelot ovat kuitenkin yksilöllisiä: se, mikä sopii toiselle, ei välttämättä toiselle sovi lainkaan.


title: Colitis ulcerosa

text: Colitis ulcerosaa sairastava saa erityisesti kyseisen sairauden hoitoon tarkoitetuista lääkkeistä alemman erityiskorvattavuuden (AE 208), jolloin lääkkeen hinnasta korvataan 65 %. Erityiskorvattavuus haetaan Kelalta.


title: Colitis ulcerosa

text: Sairastavilla on mahdollisuus saada vessapassi Crohn ja Colitis -yhdistykseltä. Korttia näyttämällä voi ohittaa vessajonon tai päästä maksulliseen vessaan ilmaiseksi.


title: Crohnin tauti

text: Crohnin tauti (Morbus Crohn) on krooninen, tulehduksellinen suolistosairaus. Crohnin tauti ja siihen usein sekoitettava colitis ulcerosa tunnetaan englanninkielisellä nimellä "inflammatory bowel disease", IBD. Crohnin tauti ei tartu. Sen uskottiin pitkään olevan autoimmuunisairaus, mutta uusimmat tutkimukset ovat osoittaneet sen johtuvan immuunivajeesta. Crohnin tauti on nimetty sen kuvanneen yhdysvaltalaisen gastroenterologi Burrill Bernard Crohnin (1884–1983) mukaan.


title: Crohnin tauti

text: Suomessa sairastuu Crohnin tautiin vuosittain yhdeksän ihmistä sataatuhatta kohti. Tyypillinen sairastumisikä on 20–35 vuotta, joten tautia voidaan luonnehtia nuorten aikuisten taudiksi.


title: Crohnin tauti

text: Lapset yleensä sairastuvat noin 12-vuotiaina. Lapsilla sairaus aiheuttaa kasvuhäiriöitä, ellei ravitsemustilaan kiinnitetä erityistä huomiota. Esiintyvyys on 150–200 tapausta 100 000 asukasta kohti. Crohnin tautia sairastavia on Suomessa noin 5 000, ja uusia tapauksia ilmenee vuosittain 400. Yhteensä Crohnin tautiin ja colitis ulcerosaan sairastuneita on noin 25 000 (vuonna 2004).


title: Crohnin tauti

text: Crohnin taudin synty on toistaiseksi suurelta osin tuntematon. Sairaus alkaa yleensä nuorena, eikä sukupuolieroja taudin esiintyvyydessä ole havaittu. Se on elinikäinen sairaus, joka sisältää aktiivisia vaiheita. Yleensä vanhemmiten tauti rauhoittuu. Perintötekijöillä tiedetään olevan vaikutusta sairastumiseen, ja ympäristötekijöilläkin on oma vaikutuksensa. Crohn-potilaan lapsilla on noin 10–20 prosentin riski sairastua Crohnin tautiin tai colitis ulcerosaan. Colitis ulcerosa on Crohnin taudin tapainen sairaus, joka kuitenkin rajoittuu vain paksu- ja peräsuolen alueelle.


title: Crohnin tauti

text: Crohnin taudin yhteyttä nautojen paratuberkuloosiin epäillään. Sen aiheuttajana on "Mycobacterium paratuberculosis" -bakteeri.


title: Crohnin tauti

text: Antibioottien yhteyttä taudin puhkeamiseen on selvitetty Helsingin yliopistossa, ja niiden välillä oleva yhteys on todettu. Se, onko kyse syy-yhteydestä vai muuten samanaikaisuudesta, on vielä kuitenkin selvittämättä. Kuitenkin riski sairastua Crohnin tautiin oli yli kolminkertainen lapsilla, jotka ovat saaneet 7–10 antibioottikuuria, ja pojilla yhteys on yleisempi kuin tytöillä. Erityisesti yhteys liittyy kefalosporiineihin. Lisäksi on havaittu viitteitä siitä, että "Saccharomyces cerevisiae" -nimisen hiivan esiintyminen pahentaa sairautta.


title: Crohnin tauti

text: Yleisimmin Crohnin tauti esiintyy paksusuolessa sekä erityisesti ohutsuolen loppuosassa, mutta tautia voi kuitenkin esiintyä missä tahansa ruoansulatuskanavan alueella. Crohnin oireita ovat muun muassa ripuli tai ummetus, vatsakivut (usein oikealla alavatsassa muistuttaen umpilisäkkeen tulehdusta), väsymys, laihtuminen ja kuume. Tauti voi näkyä suussa olevina haavaumina eli aftoina. Tauti diagnosoidaan oireiden, mahalaukun/paksusuolen tähystyksen avulla ja koepaloin, ja tutkimuskeinona voi olla myös ohutsuoliröntgentutkimus tai ohutsuolen kapselikuvaus.


title: Crohnin tauti

text: Crohnin tauti altistaa primaariselle sklerosoivalle kolangiitille ja sitä kautta kolangiokarsinoomalle. Crohnin tautiin liittyy kohonnut suolisyöpävaara. Mahdollinen vakava Crohnin taudin komplikaatio on myös suolitukos.


title: Crohnin tauti

text:
Crohnin hoito tapahtuu pääasiassa lääkkeillä.
Myös kannabiksen on todettu olevan tehokas lääke sairauden hoitoon. Joissakin vaikeissa tautimuodoissa sekä taudin aiheuttamissa komplikaatioissa myös leikkaus voi tulla kyseeseen.


title: Crohnin tauti


title: Crohnin tauti

text: Karrageenin (lisäaine E407, myös tuotenimellä eucheuma-levä) on todettu tutkimuksissa liittyvän Chronin tautiin, ja jo pelkästään karrageenin välttäminen ruokavaliossa helpottaa monien suolisto-oireita.


title: Crohnin tauti

text: Crohnin tautia sairastava saa erityisesti kyseisen sairauden hoitoon tarkoitetuista lääkkeistä alemman erityiskorvattavuuden (AE 208), jolloin lääkkeen hinnasta korvataan 65 prosenttia. Erityiskorvattavuutta pitää hakea Kelalta. Ravintolisistä peruskorvausta pitää hakea erikseen. Peruskorvauksen saa ravintolisistä, jos ravinnon imeytyminen on merkittävällä tavalla häiriintynyt.


title: Memel

text: Memel voi tarkoittaa jotain seuraavista:


title: Universal Media Disc

text: Universal Media Disc (UMD) on Sonyn kehittämä tallennusmedia, jota käytetään PlayStation Portablessa (PSP). UMD on kehitetty erityisesti PSP:tä varten ja toisin kuin Sonyn MiniDisc-levyjä, tyhjiä UMD-levyaihioita ei aiota laskea myyntiin piratismin välttämiseksi.


title: Universal Media Disc

text: Levylle voidaan tallentaa 1,8 gigatavua pakattua dataa – kuten pelejä, elokuvia tai musiikkia.


title: Universal Media Disc

text: UMD-elokuvien valmistus on lopetettu vuonna 2011 heikkojen myyntitilastojen takia.


title: Juan Manuel Fangio

text: Juan Manuel Fangio (24. kesäkuuta 1911 Balcarce, Argentiina – 17. heinäkuuta 1995 Buenos Aires, Argentiina) oli menestynyt argentiinalainen Formula 1 -kuljettaja. Hän voitti viisi maailmanmestaruutta 1950-luvulla, joista neljä viimeistä olivat perättäisiä. Fangio oli 1950-luvun suurin F1-kuljettaja. Argentiinalainen hallitsi 50-lukua aina vuodesta 1950 vuoteen 1957. Hänen lempinimensä oli "Maestro" eli Mestari.


title: Juan Manuel Fangio

text:
Fangio syntyi italialaiseen siirtolaisperheeseen Balcarcessa Argentiinassa. Fangion ura kilpa-autoilijana alkoi vuonna 1934. Hän voitti Argentiinan mestaruuden vuosina 1940 ja 1941.
Toisen maailmansodan jälkeen Fangio siirtyi ajamaan kilpaa Euroopassa vuonna 1947.


title: Juan Manuel Fangio

text: Fangio voitti viisi mestaruuttansa peräti neljässä eri tallissa Alfa Romeolla, Mercedes-Benzillä, Ferrarilla ja Maseratilla. Fangio onkin ainut kilpailija koko Formula 1 -historiassa, joka on pystynyt voittamaan vähintään kaksi peräkkäistä maailmanmestaruutta eri automerkeillä. Hän ajoi 51 GP-kilpailua, joista voitti 24. Fangio voitti siis lähes puolet ajamistaan kilpailuista voittoprosenttinsa ollessa 47. Kaksi voitoista oli jaettuja voittoja; 1950-luvun sääntöjen mukaan samaa autoa saattoi ajaa useampi kuljettaja kilpailun aikana. Fangion paalupaikkaprosentti on F1-historian suurin 57 prosenttia. Fangio saavutti 45% ajamistaan kilpailusta nopeimman kierroksen, joka on yksi F1-historian suurimpia.


title: Juan Manuel Fangio

text: Juan Manuel Fangiota on usein pidetty kaikkien aikojen parhaana F1-kuljettajana. Eri aikakausien pilotteja on kuitenkin suorastaan mahdoton asettaa paremmuusjärjestykseen. Fangion kova kilpakumppani Stirling Moss onkin sanonut Fangiosta että ”kukaan muu ei ole tehnyt kilpa-autossa yhtä vähän virheitä kuin hän”. Fangiosta elää formulapiireissä lukemattomia legendoja. Niistä yksi sijoittuu Nürburgringin vanhalle yli 20 kilometrin mittaiselle radalle, jonka Fangio valloitti kolmesti, viimeisen kerran 1957, jo 46-vuotiaana konkarina.


title: Juan Manuel Fangio

text: Fangio jahtasi viimeistä maailmanmestaruuttaan Maseratillaan. Hänen pahimmat kilpailijansa olivat Ferrarin Mike Hawthorn ja Peter Collins. Ferrarit ajoivat kisan läpi ilman yhtään varikkopysähdystä, kun taas Fangio oli varautunut yhteen varikkostoppiin. Hän ajoi sitä varten 30 sekunnin kaulan kilpailijoihinsa. Pyörän mutteri juuttui kuitenkin kiinni, ja pysähdys venähti lähes minuutin mittaiseksi. Fangio aloitti takaa-ajon, jonka aikana hän joka kierroksella paransi jo edelliseltä kaudelta nimissään ollutta kierrosennätystä sekuntikaupalla. Viimeistä edellisellä kierroksella hän saavutti Ferrarit ja ohitti ne, ensin Collinsin, sitten Hawthornin. Fangio ohitti kuitenkin molemmat Ferrarit ajamalla mutkat suoriksi, kirjaimellisesti. Nykyään moinen olisi ollut sääntöjen vastaista, mutta tuohon aikaan sitä pidettiin ”erinomaisena ideana”.


title: Juan Manuel Fangio

text: Fidel Castron sissit kaappasivat Fangion 23. helmikuuta vuonna 1958 Havannassa mutta hänet vapautettiin pian.


title: Juan Manuel Fangio

text: Fangio kuoli Buenos Airesissa vuonna 1995 84-vuotiaana. Hän oli joutunut pari päivää aikaisemmin sairaalaan keuhkokuumeen ja munuaisvaivojen vuoksi. Fangio vieraili muutaman kerran Suomessa muun muassa Eläintarhan ajojen muistotilaisuudessa.


title: Juan Manuel Fangio

text:
Fangion ruumis nostettiin 7. elokuuta 2015 ylös haudastaan kahden isyystutkimuksen takia. Sekä Oscar Espinoza, 77, että Ruben Vazquez, 73, väittivät, että 84-vuotiaana kuollut Fangio on heidän isänsä.
Fangion ruumiista otettiin DNA-näytteet hautausmaan ruumishuoneella. Testien odotettiin olevan valmiit syyskuun puolivälissä 2015. Argentiinalaismestari ei ollut elämänsä aikana naimisissa eikä hänellä ollut ainakaan tunnustettuja lapsia. Joulukuussa testin tulos paljasti että Fangio todellakin on Oscar Espinozan biologinen isä.* Jaettu auto.


title: Woody Allen

text: Woody Allen (alkup. nimi Allen Stewart Konigsberg, virallinen nimi Heywood Allen, s. 1. joulukuuta 1935, Brooklyn, New York, Yhdysvallat) on 1900-luvun jälkipuoliskon ja 2000-luvun alun tunnetuimpia ja arvostetuimpia yhdysvaltalaisia elokuvaohjaajia ja koomikoita. Hän käsikirjoittaa ohjaamansa elokuvat ja myös näyttelee useimmissa niistä.


title: Woody Allen

text: Allenin elokuville on tyypillistä, että hänen esittämänsä hahmo on hiukan neuroottinen ja toisinaan puhuu suoraan kameralle. Useimmat Brooklynistä kotoisin olevan amerikanjuutalaisen Allenin elokuvat sijoittuvat New Yorkiin ja Manhattanille. Juutalaisuuden vaikutus hänen taiteeseensa on ilmeinen.


title: Woody Allen

text: Vuoden 1977 elokuva "Annie Hall" voitti neljä Oscaria, joista Allen itse voitti kaksi: parhaasta ohjauksesta ja käsikirjoituksesta. Arvostelumenestyksiä ovat olleet myös muiden muassa "Manhattan", "Hannah ja sisaret", "Radio Days", "Midnight in Paris" ja "Blue Jasmine". Innoittajakseen Allen mainitsee Ingmar Bergmanin, jonka vaikutus näkyy esimerkiksi elokuvista "Syyskuu" ja "Sisäkuvia".


title: Woody Allen

text: Woody Allen tunnetaan myös innokkaana jazzmusiikin harrastajana ja klarinetinsoittajana. Elokuvissaan sitaatteja viljelevä Allen on maininnut lukevansa klassikkokirjallisuutta velvollisuudentunnosta: ”Luen [kirjallisuutta] velvollisuudesta, en nautinnokseni. Nautinto minulle on olut ja futisottelu.”


title: Woody Allen

text: Allen on saanut neljä Oscar-palkintoa: vuonna 1977 elokuvasta "Annie Hall" sekä parhaasta ohjauksesta että käsikirjoituksesta, vuonna 1986 elokuvasta "Hannah ja sisaret" parhaasta käsikirjoituksesta ja vuonna 2011 "Midnight in Parisista" parhaasta käsikirjoituksesta. Ehdokkaana hän on ollut 21 kertaa, joista 14 kertaa on ollut alkuperäiskäsikirjoituksesta, mikä on lajissaan ennätys.


title: Woody Allen

text: Allen on naimisissa entisen vaimonsa Mia Farrow’n adoptiotyttären Soon Yi Allenin kanssa.


title: Rumpu

text: Rumpu on puusta, metallista tai lasikuidusta valmistettu akustinen lyömäsoitin. Yleensä se on lieriömäinen puu- tai metallikehys, jonka päähän on pingotettu nahkakalvo. Rumpu on soittimista ehkä kaikkein levinnein, sillä niitä on valmistettu lähes jokaisessa kulttuurissa. Luonnonkulttuureissa tavallisia ovat suppilon muotoiset, yksikalvoiset rummut. Rummun sointikorkeutta voidaan muuttaa rumpukalvon kireyttä säätämällä.


title: Rumpu

text: Modernit länsimaisessa musiikissa käytettävät rummut valmistetaan yleensä kahdella tavalla, joista suositumpi on ohuiden levyjen päällekkäin liimaaminen ja puristaminen eli laminointi. Harvinaisempi tapa on puisten palojen yhteen liimaaminen niin, että palat muodostavat kehän.


title: Rumpu

text: Kerrosten paksuus vaihtelee suuresti valmistajasta ja käyttötarkoituksesta tai halutusta soinnista riippuen. Rummun päälle levitetään yleensä muovikalvo tai se lakataan. Rumpuun tulee myös virityspesät, vanne sekä kalvo. Kalvo asetetaan rumpuun hiottujen reunaviisteiden päälle. Reunaviiste kiristää kalvon rummun ja vanteen väliin. Kuten puullakin, reunaviisteellä on suuri osuus sointiin.


title: Rumpu

text: Yleisimmät materiaalit rumpuihin ovat vaahtera, koivu, mahonki, pyökki, tammi ja akryyli sekä metalleista teräs, pronssi, alumiini ja messinki. Metalleja käytetään yleensä virvelirummuissa.


title: Rumpu

text: Rummussa osina ovat rummun runko, eli puu-, metalli- tai keinoainesylinteri, johon kiinnitetään virityspesät (engl. "lugs"). Kalvo asetetaan sylinterin kumpaankin tai toiseen päähän, ja sen yli asetetaan vanne (engl. "rim"), joka on taivutettu niin, että se painaa kalvoa reunustavaa kehää siten, että kalvoa voidaan löysätä ja kiristää. Vanteessa on reikiä, joiden läpi menevät viritysruuvit, jotka kiristetään virityspesien vastakappaleisiin. Ruuveja ruuvaamalla kalvon virettä voidaan muuttaa.


title: Rumpu

text: Rumpusetti sai muotonsa 1960-luvun alkupuoliskolla. Useimmiten settiin kuuluu virvelirumpu, hi-hat (pieni kaksoislautanen kuvassa oikealla), vähintään yksi tai useampi tom-tom, bassorumpu ja lautaset. Bassorumpua poljetaan pedaalilla, kun taas muita rumpuja sekä lautasia lyödään kapuloilla, vispilöillä tai sudeilla.


title: Rumpu

text: Rumpuja soitetaan yleensä käsin, puusta valmistetuilla rumpukapuloilla, (-palikoilla) metalli- tai nylon harjaisilla vispilöillä (eng. "brushes") tai riisitikuilla eli rodeilla, jotka ovat kuin yhteen sidottuja cocktailtikkuja. Puiset rumpukapulat valmistetaan pääsääntöisesti hikkoripuusta (engl. "hickory") sen kovuuden, kestävyyden ja pitkäikäisyyden takia, mutta myös tammesta (engl. "oak"). Tammi on hikkoriakin kovempaa, mutta raskaampaa puuta. Markkinoilla on myös hiilikuitukapuloita, nylonkapuloita sekä erilaisia irrotettavia ”nuijia” kapulan päässä. Erilaiset nuijat (engl. "mallet") ovat yleisemmin käytettyjä joidenkin rumpusoittimien (perkussio) yhteydessä ja esimerkiksi sinfoniaorkesterissa (patarummut). Kapuloiden koko ja muoto vaihtelevat, mutta pääsääntöisesti kapuloiden toisessa päässä on vartta ohuempi kärki, joilla lyödään rumpujen kalvoja ja symbaaleja. Joissain seteissä on myös tuplabassorumpu (tuplabasari) eli siinä on kaksi poljettavaa "kannua", mutta jos taas kyseessä on tuplabassopedaali, on setissä vain yksi bassorumpu mutta kaksi pedaalia, joka taas tarkoittaa sitä, että bassorummusta lähtevä ääni voi tulla selvemmäksi, kun ei tarvitse saada kahta bassorumpua yhtä hyvään vireeseen.


title: Rumpu

text: Rumpujen soitto on erilaisten rytmikuvioiden toistoa, vuorokäsin ja erilaisilla nopeuksilla. Nykyisin rumpujen soiton harjoitteluun kuuluvat olennaisena osana rudimentit. Ne ovat rumpalin, eli rumpujen soittajan, skaaloja. Perusrudimentteja on 26, mutta niitä on lisääkin. Rumpali soittaa myös erilaisia fillejä, jotka ovat koristeita esimerkiksi säkeen loppuun tai alkuun.


title: Gabriel Knight

text: Gabriel Knight on Sierran julkaisema seikkailupelisarja. Sarjaan kuuluu kolme peliä: "Gabriel Knight: Sins of the Fathers", "" ja "". Sarjan on luonut ja käsikirjoittanut pelisuunnittelija ja kirjailija Jane Jensen. Jensen on muokannut kahden ensimmäisen pelin tarinat myös novelleiksi. Vaikka pelisarja on saavuttanut suosiota ja vannoutuneen kannattajakunnan, on sen jatkumista pidetty epätodennäköisenä.


title: Gabriel Knight

text: Sarjan päähenkilö Gabriel Knight on neworleansilainen kirjakaupan omistaja ja jännityskirjailija, joka saa tietää kuuluvansa muinaiseen sukuun, jonka tehtävänä on toimia "Schattenjägerinä", eräänlaisena yliluonnollisia asioita selvittävänä etsivänä ja pimeyden voimien vastustajana.


title: Gabriel Knight

text: Gabriel Knight-sarjan pelejä on luonnehdittu yliluonnollisiksi dekkareiksi, jotka yhdistävät fiktiota oikeisiin teemoihin ja mysteereihin ainutlaatuisella tavalla. Pelien tapahtumapaikat ovat suurelta osin olemassa olevia paikkoja, jotka on peleissä pyritty kuvaamaan realistisesti. Erityisen mieleenpainuvina sarjassa on pidetty sen sympaattisia hahmoja, joista useat esiintyvät useammassa sarjan pelissä.


title: Gabriel Knight

text: Sarjan ensimmäinen peli, "Sins of the Fathers", oli yksi aikansa parhaimmista seikkailupeleistä grafiikan, musiikin ja ääninäyttelynsä ansiosta. Tarina sijoittui pääasiassa New Orleansiin ja keskittyi pääasiassa voodoo-teemaan. Peli esitteli myös sarjan tunnetuimmat hahmot, Gabrielin (ääninäyttelijänä Tim Curry), hänen assistenttinsa Grace Nakimuran ja Gabrielin ystävän, poliisietsivä Franklin Moselyn (Mark Hamill).


title: Gabriel Knight

text: Pelistä julkaistiin sen 20-vuotisjulkaisupäivän kunniaksi uusintaversio "20th Anniversary Edition" vuonna 2014. Kyseisessä versiossa on uusittu niin grafiikka kuin äänimaailmakin. Pelin luoja Jane Jensen kertoo pelistä valinnaisena ominaisuutena löytyvällä tekijöiden kommenttiraidalla, että vaikka alkuperäinen ääninäyttely olikin huippunäyttelijöiden tekemää erinomaista työtä, alkuperäiset ääninauhat ovat kadonneet. Täten uusintaversiossa tilalle on valittu uudet näyttelijät, ja jokainen repliikki on nauhoitettu uudelleen. Pelissä on mukana myös joitakin lyhyitä, täysin uusia kohtauksia. Lisäksi pelin kuuteen päivään jaettua rytmitystä on hiottu niin, ettei pelaaja voi tulla suorittaneeksi turhan paljoa yhdessä päivässä, vaan pelattava on jaettua tasaisemmin kuuteen eri osaan. "20th Anniversary Edition" on saatavilla myös mobiililaitteille.


title: Gabriel Knight

text: Trilogian toinen osa julkaistiin vuonna 1995. Se toteutettiin FMV-tekniikalla (Full Motion Video), ja oli massiivinen usean CD:en pituinen, mutta edeltäjäänsä hieman yksinkertaisempi peli, joka keskittyi teemoissaan ihmissusiin, tapahtumapaikkanaan pääasiassa München. Gabrielin roolin esitti näyttelijä Dean Erickson.


title: Gabriel Knight

text: "Gabriel Knight 3: Blood of the Sacred, Blood of the Damned" oli sarjan ensimmäinen kokonaan 3D-pelimoottorilla toteutettu osa, jossa Gabriel (jälleen Tim Curry) jahtaa vampyyreiksi epäilemiään kidnappaajia Rennes-le-Château'ssa Etelä-Ranskassa. Samalla Grace (Charity James) yrittää selvittää laakson aarteen mysteeriä. Pelin juoni perustuu osittain "Pyhä veri, pyhä Graal" -kirjassa esitettyihin teorioihin.


title: Gabriel Knight

text:
Gabriel Knight on mies, jolla on taipumus miellyttää vain harvoja ihmisiä, mutta onnistuu ärsyttämään muita sitäkin enemmän. Tähän ovat syypäinä hänen nokkela sanailunsa, tapa urkkia muiden asioita ja välinpitämätön asenteensa. Nämä ominaisuudet ovat auttaneet vuosien varrella hänen toimiaan Schattenjägerinä, mutta myös saattaneet hänet useisiin hengenvaarallisiin tilanteisiin.
Gabriel Knight syntyi New Orleansin kaupungissa 28. tammikuuta 1963. Suurimman osan lapsuudestaan Gabriel vietti vanhempiensa Philip Knightin ja Margaret Templeton Knightin sekä isänsä vanhempien kanssa. Gabriel ei ollut juurikaan tekemisissä äitinsä, Margaretin, vanhempien kanssa. Templetonit eivät olleet hyväksyneet tyttärensä ja Philip Knightin liittoa, ja tästä seuranneena he olivat katkaisseet kaikki suhteensa tyttäreensä ja tämän jälkikasvuun.


title: Gabriel Knight

text:
Gabrielin ollessa vielä hyvin nuori, hänen vanhempansa kuolivat auto-onnettomuudessa ja Gabriel joutui isänsä äidin, Rebecca (novelleissa Ester) Wrightin, huostaan.
Kouluvuosinaan Gabriel tapasi Franklin Moselyn. Poikien välille kasvoi syvä ystävyys, johon kuuluvat vielä tänäkin päivänä erinäiset käytännönpilat ja leikkisät herjaukset.


title: Gabriel Knight

text:
Knightin perheen omaisuus ei ollut kovinkaan suuri. Gabriel peri sen pienen summan rahaa, jota hänen äitinsä rahastosta oli vielä jäljellä. Rahaston oli lahjoittanut nimeämätön Templeton, joka ainoana Margaretin sukulaisena hyväksyi Templeton-Knight liiton. Näillä rahoilla Gabriel perusti oman kirjakauppansa, St. George's Rare Books, Bourbon Streetille, New Orleansin ranskalaiskortteliin.
Novelleissa St. George's oli alun perin kuulunut Gabrielin edesmenneelle isoisälle, Harrison Knightille.


title: Gabriel Knight

text: Grace Nakimura on Gabrielin assistentti. Sarjan ensimmäisessä osassa hän ei ole pelattava hahmo, mutta toisessa ja kolmannessa pelissä pelaaja vuorottelee hänen ja Gabrielin välillä. Siinä missä Gabrielin osioissa keskitytään kenttätyöhön ja mysteeriin suoraan liittyvien henkilöiden haastatteluun, Gracen velvollisuudeksi jää taustatietojen kartoittaminen esimerkiksi kirjojen parissa.


title: Gabriel Knight

text: Grace osoittaa hienoista halveksuntaa Gabrielin asenteita ja elämäntapoja kohtaan, ja parivaljakon keskusteluja värittävät usein sarkastiset ja pisteliäät huomautukset. Erilaisuuksistaan huolimatta heidän välilleen kuitenkin kehittyy sarjan edetessä aitoa kiintymystä ja seksuaalista jännitettä.


title: Ekosysteemi

text: Ekosysteemi tarkoittaa luonnoltaan verraten yhtenäisen alueen eliöiden ja elottomien ympäristötekijöiden muodostamaa toiminnallista kokonaisuutta. Siihen sisältyvät niin luonnon elolliset kuin elottomatkin kohteet tietyllä rajatulla alueella, esimerkiksi metsässä tai lammessa. Ekosysteemejä rajaavat maantieteelliset rajat kuten vuoret, valtameret tai aavikot, tai niiden elottoman osan luontaiset rajat (lammen ekosysteemi ulottuu sen rannoille, mutta ei kauemmaksi). Koska rajat eivät ole jäykkiä, koko maapallo voidaan käsittää yhdeksi ekosysteemiksi, jolla on erikokoisia alasysteemejä. Toisaalta yksi järvikin voidaan jakaa edelleen eri syvyydellä toimiviin ekosysteemeihin. Ekosysteemin eliöt ovat yleensä tasapainossa keskenään ja ympäröivän elottoman ympäristön kanssa. Kaikissa ekosysteemeissä elämän perustana on yhteyttäminen eli energian sitominen elottomasta luonnosta eliöihin. Yhteyttäminen tapahtuu joko fotosynteesillä (esimerkiksi kasvi sitoo auringon valoenergiaa sokeriin) tai kemosynteesillä (esimerkiksi jokin bakteeri saa käyttöönsä energiaa epäorgaanisia yhdisteitä hajottamalla).


title: Ekosysteemi

text: Ekosysteemi on eliöyhteisön ja siihen kuuluvan elottoman ympäristön muodostama kokonaisuus tietyssä rajatussa paikassa. Ekosysteemiin kuuluvat sekä paikan ravintoverkko että sen fysikaalis-kemiallinen elinympäristö.


title: Ekosysteemi

text: Ekosysteemien rajaaminen luonnossa on hankalaa, joten yksittäisten ekosysteemien rajat ovat melko häilyvät. Koska kaikki ekosysteemit ovat yhteydessä toisiinsa ilmakehän kautta, niiden erottaminen täysin erillisiksi kokonaisuuksiksi on käytännössä mahdotonta. Toisaalta Maa voidaan itsessäänkin rajata omaksi laajaksi ekosysteemikseen, mutta tällainen rajaus ei useinkaan ole käytännöllistä.


title: Ekosysteemi

text: Monesti ekosysteemit rajataan yksinkertaisesti käytännön tutkimuksellisiin tarpeisiin. Esimerkiksi suoekosysteemiä tutkittaessa, keskitytään siihen alueeseen, joka on kasvitieteellisesti suota. Sen reunaan rajautuva metsä ei enää ole tämän rajauksen mukaan samaa ekosysteemiä.


title: Ekosysteemi

text: Ekosysteemien rajaamiseen on kehitetty myös erilaisia menetelmiä. Näistä selkeimpiä ovat valuma-alueeseen ja kasvillisuuskuvioihin liittyvät rajaukset. Valuma-alue on maaston perusteella rajattu alue, jossa sinne tuleva vesi kerääntyy lopulta yhteen virtaan ja poistuu alueelta. Kasvillisuuskuvio on puolestaan sellainen alue, jossa kasvillisuus, maannokset, pinnanmuodot, pienilmasto ja häiriöhistoria ovat tarpeeksi samanlaisia, jotta sitä voidaan pitää yhtenä yksikkönä.


title: Ekosysteemi

text: Ekosysteemiin liittyvien eliöiden massaa kuvataan biomassan käsitteellä. Sillä tarkoitetaan eliöiden massaa pinta-alaa tai tilavuutta kohden. Biomassaan voidaan laajemmassa merkityksessään laskea mukaan myös kuollut eloperäinen aines, mutta yleensä sillä käsitetään vain elävää ainesta. Biomassa ilmoitetaan useimmin kuivapainona pinta-alaa kohden, esimerkiksi kg/ha. Suurimman osan biomassasta muodostaa yhteyttävät kasvit.


title: Ekosysteemi

text: Ekosysteemien perustuotantoon perustuu koko maapallon biosfäärin toiminta. Perustuottajat käyttävät Auringon energiaa, jolla ne tuottavat epäorgaanisista aineista orgaanisia yhdisteitä. Fotosynteesiin perustuvan tuotannon lisäksi on joitakin bakteereja, jotka tuottavat energiaa niin sanotulla kemosynteesillä.


title: Ekosysteemi

text: Perustuotantoa on kahdenlaista. Yhteyttämisessä syntyvää kokonaisenergiamäärää kutsutaan kokonaisperustuotannoksi. Siitä osa kuitenkin häviää soluhengityksen kautta. Nettoperustuotannoksi on se osa kokonaisperustuotannosta, joka on jäänyt jäljelle soluhengityksen takia hävinneestä tuotannosta. Perustuotannon yksikkönä voi olla energiaa tai kuivapainona pinta-alaa tai ajanjaksoa kohti.


title: Ekosysteemi

text: Maapallon maa-alueiden nettoperustuotanto 110–120 miljardia tonnia orgaanista ainesta vuodessa. Merien tuotto on noin puolet siitä, 50–60 miljardia tonnia. Maan perustauotnto kasvaa yleensä siirryttäessä pohjoisesta tai etelästä kohti päiväntasaajaa. Suurimmillaan se on kääntöpiirien välissä, vaikka esimerkiksi resurssipulan vuoksi Saharassa tuotanto on erittäin vähäistä. Järvien perustuotanto kasvaa myös päiväntasaajaa kohti mentäessä, mutta merissä tällaista muutosta ei ole havaittavissa.


title: Ekosysteemi

text: Energia virtaa ekosysteemeissä sen läpi. Useimpiin ekosysteemiehin energia tulee auringon valon säteilyenergiana, jonka yhteyttävät kasvit muuttavat kemialliseksi energiaksi.


title: Ekosysteemi

text: Energia kulkee pääosin alemmalta trofiatasolta ylemmälle saalistuksen takia, mutta osa energiasta palaa hajottajille eliöiden kuoleman ja ulosteen takia. Eliöt kuluttavat saamaansa energiaa soluhengitykseen, kasvamiseen ja lisääntymiseen. Lisäksi osa energiasta hukkuu lämpöenergiana ympäristöön, joten ekosysteemi tarvitsee jatkuvasti uutta energiaa.


title: Ekosysteemi

text: Trofiatasolta toiselle siirtyvän energian määrää riippuu siirtotehokkuudesta, johon vaikuttavat kulutus-, assimilaatio- ja tuotantotehokkuus. Kulutustehokkuudella tarkoitetaan sitä osuutta trofian energiasta, joka kulutetaan seuraavalla tasolla. Assimilaatiotehokkudella kuvataan osuutta, joka siirtyy trofiatasolla eliöiden kasvuun ja muuhun toimintaan. Kasvinsyöjillä se on yleensä noin 20–50 prosenttia, koska eläimet eivät ole kovinkaan tehokkaita käyttämään kasvimateriaalia. Lihansyöjillä se puolestaan on noin 80 prosenttia. Tuotantotehokkuudella puolestaan tarkoitetaan sitä osuutta assimiloidusta energiasta, joka muuttuu biomassaksi.


title: Ekosysteemi

text: Trofiatasolta toiselle siirtyvää kokonaisenergiaa kuvastaa energiansiirtotehokkuus, joka on kaikkien edellä mainittujen osatehokkuuksien tulo. Siirtotehokkuus on yleisen käsityksen mukaan vain noin 10 prosenttia, joten jokaisella tasolla häviää noin 90 prosenttia energiasta. Siirtotehokkuutta kuvataan niin sanotulla energiapyramidilla. Samanlainen suhde on myös biomassalla, joten ekosysteemissä ylemmällä trofiatasolla on noin 10 prosenttia sen alapuolella olevan tason biomassasta. Kymmenen prosentin sääntö on hyvin karkea, sillä vaihtelu on eri ekosysteemien välillä suurta.


title: Ekosysteemi

text: Ihminen eroaa kahdella tavalla muista lajeista suhteessaan ekosysteemeihin. Hän pystyy halutessaan tuhoamaan ekosysteemejä sekä myös hallitsemaan niitä tekniikallaan. Ihminen on koko historiansa ajan pyrkinyt hankkimaan riittävästi ravintoa ja muita tarvittavia voimavaroja, jotta se on pystynyt elämään erilaisissa ekosysteemeissä. Ongelmana on aina ollut säilyttää ihmisten omien tarpeiden ja ekosysteemien tasapaino.


title: Super Mario Bros.

text: Super Mario Bros. on Nintendon kehittämä ja alun perin 1985 Nintendo Entertainment System-pelikonsolille julkaisema "Super Mario" -tasohyppelypelisarjan videopeli.


title: Super Mario Bros.

text: Peli oli välitön myyntimenestys, sillä se sopi kaikenikäisille pelaajille sukupuolesta riippumatta. "Super Mario Bros." teki Mario-pelihahmon tunnetuksi. Pelin suunnitteli Nintendon pelisuunnittelija Shigeru Miyamoto ja pelin musiikin sävelsi Koji Kondo.


title: Super Mario Bros.

text: "Super Mario Bros." on "Wii Sportsin" jälkeen maailman toiseksi myydyin videopeli: sitä on myyty yli 40 miljoonaa kappaletta ja se on edelleen erittäin suosittu retropelaajien keskuudessa. "Wii Sports" tosin tuli jokaisen "Wiin" mukana joten "Super Mario Brosia" voidaan pitää myydyimpänä erikseen myytävänä pelinä.


title: Super Mario Bros.

text: Peli on jaettu kahdeksaan maailmaan, joista jokainen koostuu neljästä aikarajoituksella varustetusta kentästä. Joka neljännessä kentässä pelaaja kohtaa välipomon eli Koopakuninkaan ennen pelin viimeistä kenttää. Palkinnoksi pelin läpäisemisestä pelin voi pelata uudestaan läpi vaikeampana ja aloittaa haluamastaan maailmasta.


title: Super Mario Bros.

text: Marion katsotaan varsinaisesti luoneen tasohyppely-lajityypin. Nintendo Entertainment Systemille julkaistiin vielä kolme virallista Mario-seikkailua (mukaan lukien japanilainen ""). Peli julkaistiin uudelleen "Super Mario All-Stars" -paketissa Super Nintendo Entertainment Systemille sekä yhdessä "Lost Levelsin" kanssa "Super Mario Bros. Deluxe" -paketissa Game Boy Colorille, joka toimi lähtökohtana "Super Mario Advance" -uudelleenjulkaisusarjalle.


title: Super Mario Bros.

text: Pelin yksinkertainen juoni sijoittuu Sienivaltakuntaan, jonka ilkeät koopa-kilpikonnat kuninkaansa (Bowser) johdolla ovat valloittaneet. Sienialamaiset on vangittu, ja valtakunnan kruununperillinen, prinsessa Peach ("Kantarelli" alkuperäisessä "Bergsalan" käännöksessä, myöhemmin myös "Kultakutri") on siepattu ja viety Koopan linnaan, joka on pelin viimeinen kenttä.


title: Super Mario Bros.

text: Pelaaja ottaa itselleen putkimies Marion roolin. Mahdollinen toinen pelaaja ohjaa Luigia, Marion veljeä. Pelin päätavoitteena on matkata läpi Sienivaltakunnan, tuhota Koopa-armeija sekä pelastaa prinsessa.


title: Super Mario Bros.

text: Marion perushyökkäys on hyppy. Hyppäämällä vihollisen päälle Mario litistää sen. Koopa-kilpikonnat vaativat vielä toisen osuman, sillä ensimmäisen hypyn jälkeen ne piiloutuvat kilpensä alle, jolloin pelaaja voi potkaista kilven ulos tasolta. Kilpien potkaisemisella voi myös eliminoida suuria vihollislaumoja, jolloin samalla kilvellä tuhotuista vihollisista saadut pisteet moninkertaistuvat. Samoin käy, jos Mario voittaa hyppäämällä useita vihollisia kerralla koskettamatta välillä maata. Tällöin pelaaja saa pisteitä enemmän kuin yksittäisten vihollisten tuhoamisesta. Tarpeeksi hyvän combon saatuaan palkitaan pelaaja yhdellä tai useammalla lisäelämällä (riippuen combon suuruudesta), jolloin Mario saa vielä jatkaa kuoltuaan samassa tasossa. Kun elämät loppuvat, tulee ruutuun teksti ”Game Over” ja pelaaja joutuu aloitusruutuun. Joitain vihollisia, kuten lukkeja (alkup. nimi "Spiny") ja piraijakasveja, Mario ei pysty vahingoittamaan hypyillä, joten niihin Marion täytyy käyttää esimerkiksi tulipalloja tai kilpiä.


title: Super Mario Bros.

text:
Yksi pelin kuuluisimmista valmistusvirheistä on ”Miinusmaailma”, jonne pääsee tason 1-2 lopussa. Miinusmaailmaan pääsee tason 1-2 päässä olevalta putkelta (putkesta pääsee sen tason lipputangolle). Marion tulee mennä seisomaan putken päälle ja rikkoa kaksi tiiltä jättäen kuitenkin oikeimmanpuoleinen tiili rikkomatta. Sen jälkeen Marion pitää mennä putken vasempaan päähän ja kyykistyä katsoen vasemmalle. Marion tulee hypätä kyykyssä katsoen vasemmalle, ja kun Mario on ilmassa, hänen tulee kääntyä oikealle ja hypätä päin tiiliseinää. Kun Mario laskeutuu, hän menee seinän läpi ja ilmestyy harppaushuoneeseen, mutta nämä putket eivät toimi samoin kuin yläkautta tullessa. Jos Mario menee sisään ensimmäisestä tai kolmannesta putkesta, hän pääsee Miinusmaailmaan (keskimmäinen putki vie Marion tasolle 5-1).
Miinusmaailma on tason 2-2 näköinen, mutta se ei lopu koskaan. Mario ei siis pääse Miinusmaailmasta pois ennen kuin lisäelämät loppuvat.


title: Super Mario Bros.

text: Miinusmaailma-kikka toimii ainoastaan pelin NES-ja GBA-versioissa. Muista pelin versioista on miinusmaailmaan pääseminen poistettu.


title: Vammaisurheilu

text: Vammaisurheilu on vammaisten henkilöiden harjoittamaa urheilua ja liikuntaa. Vammaisurheilua alettiin harrastaa laajassa mitassa toisen maailmansodan jälkeen, kun sodassa oli vammautunut lukuisia ihmisiä.


title: Vammaisurheilu

text: Nimitys "vammaisurheilu" on yleiskäsite vammaisten henkilöiden urheilusta ja liikunnasta. Suomessa toiminnan laajennuttua sotainvalidien kuntoutuksesta uusiin ryhmiin ja naisiin vammaisurheilu järjestyi aluksi omiin diagnoosipohjaisiin etujärjestöihinsä, mihin vaikutti muun muassa se, että kyse oli aluksi vammaisjärjestöjen virkistystoiminnasta. "Erityisliikunnasta" ja toisinaan "erityisryhmien liikunnasta" alettiin vammaisurheilun rinnalla puhua 1960-luvulla. Käsitteet ja puhetapa liittyivät tavoitteeseen julkisten liikuntapalvelujen ulottamisesta kaikille sekä erityisliikunnanohjaajien ammattikunnan rakentamiseen erityisopettajien mallin mukaan. Erityisliikunnan ja etenkään toisinaan käytettyä erityisryhmien liikunnan käsitteitä kuvaamassa yleisen liikunnan ulkopuolella olevia henkilöitä tai toimintaa ei vammaisurheilun piirissä pidetty täysin onnistuneena. 2000-luvulle tultaessa englanninkielisissä maissa erityisliikunta (special physical activity) korvautui "soveltavalla liikunnalla" tai toisinaan "sovelletulla liikunnalla" (adapted physical activity.) Suomessa erityisliikunta-termin käyttö jatkui yläkäsitteenä ja lainsäädännössä, koska se oli vakiintunut muun muassa ammattinimikkeisiin. Soveltavan liikunnan käsitteitä kuitenkin omaksuttiin toiminnan sisältöihin.


title: Vammaisurheilu

text: Vammaishuippu-urheilun synonyyminä paralympialaisiin kuuluvissa lajeissa ja niissä edustettuina olevissa vammatyypeissä voidaan käyttää nimityksiä "paralympiaurheilu" tai "paraurheilu". Vammaisurheiluun luetaan paralympialajien ja -luokkien lisäksi myös "Special Olympics" -toiminta ja -kilpailut, jotka on tarkoitettu henkilöille, joilla on kehitysvamma, kognitiivinen viive tai kehitysvammalle läheinen kehitys- tai oppimishäiriö.


title: Vammaisurheilu

text: Vammaisurheiluun piiriin kuuluu myös "elinsiirtourheilu", johon osallistuvat elinsiirron saaneet tai dialyysissä olevat henkilöt. Sillä on omat erilliset kansainväliset kilpailunsa ja kattojärjestönsä.


title: Vammaisurheilu

text: Vammaisurheilu sai alkunsa kuurojen urheilusta 1800-luvun lopulla ja muiden vammaryhmien osalta pääosin toisen maailmansodan jälkeen. Englannissa järjestettiin vuonna 1948 kilpailut, jotka oli tarkoitettu sodassa vammautuneille veteraaneille. Muutamaa vuotta myöhemmin Hollannissa järjestettiin vastaavanlainen tapahtuma.


title: Vammaisurheilu

text: Paralympia-nimellä kilpailtiin ensimmäisen kerran Roomassa 1960, jolloin osallistujiksi kelpuutettiin vain selkäydinvammaiset urheilijat. Torontossa vuonna 1976 mukaan tulivat näkövammaiset ja amputoidut urheilijat. Arnheimissa vuonna 1980 mukaan tulivat CP-vammaiset urheilijat ja Atlantassa vuonna 1996 kehitysvammaiset urheilijat. Talviparalympialaiset alkoivat vuonna 1976.


title: Vammaisurheilu

text: Vuodesta 1988 lähtien olympialaisten järjestäjä on sitoutunut järjestämään samoilla suorituspaikoilla myös paralympialaiset, kun olympialaiset ovat päättyneet. Kehitysvammaisilla on lisäksi omat kansainväliset arvokilpailunsa, nimeltään Special Olympics. Kuulovammaisten paralympialaisia vastaavaa tapahtumaa kutsutaan nimellä Deaflympics.


title: Vammaisurheilu

text: Vammaisilla voi vamman laadusta riippuen olla suorituksessa mukana henkilökohtainen avustaja.


title: Vammaisurheilu

text: Vammaisurheilussa kilpaillaan pääasiallisesti samoissa lajeissa kuin vammattomien urheilussa. Lajeja on sovellettu niin, että eri tavoin vammautuneet urheilijat voivat niihin osallistua. Esimerkkinä voidaan mainita liikuntavammaisten istumalentopallo, jossa ovat menestyneet sodista kärsineet maat kuten Iran ja Bosnia ja Hertsegovina. Muita vammaisurheilun joukkuelajeja ovat muun muassa näkövammaisten maalipallo sekä liikuntavammaisten pyörätuolikoripallo, sähköpyörätuolisalibandy, pyörätuolirugby ja kelkkajääkiekko. Tarkoitusta varten suunniteltuja apuvälineitä käyttäen eri tavoin vammaiset henkilöt voivat harrastaa monia yksilölajeja kuten alppihiihtoa, tennistä, purjehdusta ja erilaisia yleisurheilulajeja, muun muassa pyörätuolikelausta. Raaja-amputoiduille on kehitetty erilaisia proteeseja juoksulajeja varten. Kenties tunnetuin proteeseilla juokseva urheilija on ollut Oscar Pistorius.


title: Vammaisurheilu

text: On olemassa myös pelkästään vammaisille henkilöille suunnattuja lajeja, kuten näkövammaisten sokkopingis ja maalipallo sekä liikuntavammaisten boccia.


title: Vammaisurheilu

text: Vammaisuusluokitus on urheilun osalta varsin tarkkaa. Luokittelun suorittavat terveydenhuollon ammattilaiset sekä varta vasten luokittelua varten järjestetyn koulutuksen käyneet lajiasiantuntijat. Osassa lajeista kullakin luokalla on omat kilpailunsa, ja joissakin lajeissa luokkia on yhdistelty, jolloin käytössä on tarkkaan määritellyt hyvitysjärjestelmät. Paralympialajeissa sekä liikunta- ja näkövammaisten lajeissa on kummassakin yleensä kolme vammaluokkaa. Urheilija, jolla on sekä liikunta- että näkövamma, voi kilpailla yhdistetyssä luokassa, jolloin hänelle on vammansa perusteella määritelty henkilökohtainen hyvitysprosentti.


title: Vammaisurheilu

text: Vammaisurheilijat (tai jopa täysin terveet henkilöt) voivat yrittää myös huijata luokituksissa esittäen todellista vaikeampaa vammaa päästäkseen kilpailemaan itselleen edullisemmassa luokassa. Huijausyritykset ovat lisääntyneet sitä mukaa, kun vammaisurheilun saama huomio ja suosio on kasvanut.


title: Vammaisurheilu

text: Suurimmat maailmanlaajuiset vammaisurheilujärjestöt ovat Special Olympics sekä Kansainvälinen Paralympiakomitea (IPC), jotka kuuluvat kansainväliseen olympiaperheeseen. Neljän vuoden välein järjestettävät Special Olympics -kilpailut on suunnattu kehitysvammaisille urheilijoille. Paralympialaisissa kilpailevat pääasiassa liikunta- ja näkövammaiset urheilijat. Elinsiirtourheilijoiden ja -urheilukilpailujen kansainvälinen kattojärjestö on World Transplant Games Federation.


title: Vammaisurheilu

text: Elokuussa 2007 suomalaiset vammaisurheilujärjestöt käynnistivät työryhmät selvittämään yhden yhteisen vammaisurheilujärjestön perustamista. Mukana olivat Elinsiirtoväen Liikuntaliitto ry (ELLI), Näkövammaisten Keskusliitto ry (NKL), Suomen Invalidien Urheiluliitto ry (SIU) ja Suomen Kehitysvammaisten Liikunta ja Urheilu ry (SKLU). Yhdistyssuunnitelmien tuloksena perustettiin Suomen Vammaisurheilu ja -liikunta VAU ry 17. syyskuuta 2009. Kehitysvammaisten urheilua ja liikuntaa organisoiva Special Olympics Finland toimii VAU:n yhteydessä. Suomen Paralympiakomitea valmistelee, valitsee, rahoittaa ja johtaa Suomen joukkueen kesä- ja talviparalympialaisiin. Osassa lajeista, kuten judossa ja ratsastuksessa, vammaisurheilu on integroitu osaksi lajiliittojen toimintaa.


title: Vammaisurheilu

text: Suomessa on vuosien saatossa ollut lukuisia menestyneitä vammaisurheilijoita, muun muassa yleisurheilijat Leo-Pekka Tähti, Markku Niinimäki ja Timo Sulisalo, Tauno Mannila (3 kultaa Toronto 1976), hiihtäjät Tanja Kari, Jouko Grip ja Merja Hanski sekä ampuja Minna Leinonen.


Sosiaali- ja terveysalan tutkimus- ja kehittämiskeskus (lyhenne Stakes) oli Suomen sosiaali- ja terveysministeriön hallinnonalalla vuosina 1992–2008 toiminut asiantuntijakeskus, jonka ydintoimintoja olivat tutkimus, kehittäminen ja tietovarannot. Stakes aloitti toimintansa 1. joulukuuta 1992, jolloin sen edeltäjä, 1. maaliskuuta 1991 perustettu Sosiaali- ja terveyshallitus lakkautettiin. Sosiaali- ja terveyshallitus oli puolestaan luotu yhdistämällä Lääkintöhallitus ja Sosiaalihallitus.. Stakes toimi vuodesta 2002 Helsingissä Sörnäisten rannassa.


title: Sosiaali- ja terveysalan tutkimus- ja kehittämiskeskus

text: Vuoden 2006 lopussa Stakesilla oli 474 työntekijää. Noin 70 prosentilla henkilöstöstä oli korkeakoulututkinto, viidenneksellä oli tohtorintutkinto. Naisia henkilöstöstä oli 74 prosenttia.


text: Vuoden 2009 alussa Stakes yhdistyi Kansanterveyslaitoksen kanssa. Uuden organisaation nimeksi tuli Terveyden ja hyvinvoinnin laitos (THL), ja sen johtajaksi on valittu Kansanterveyslaitoksen pääjohtaja, LKT Pekka Puska.


title: Inuktitut

text: Inuktitut eli itäisen Kanadan inuktitut on inuittikieli, joka kuuluu eskimo-aleuttilaisen kielikunnan eskimokielten haaraan. Inuktitut on polysynteettinen kieli.


title: Inuktitut

text: Inuktitutia puhutaan kaikilla alueilla puurajan pohjoispuolella Kanadassa: osissa Newfoundlandin ja Labradorin ja Quebecin provinsseja, jossain määrin Manitoban koillisosassa sekä Nunavutissa ja Luoteisterritorioissa. Sitä on puhuttu myös Pohjoisen jäämeren rannalla Yukonissa.


title: Inuktitut

text: Inuktitut on virallinen kieli Nunavutissa ja Luoteisterritorioissa. Sillä on laillinen asema myös Quebecin Nunavikissa ja joitakin oikeuksia Nunatsiavutissa, Labradorissa.


title: Inuktitut

text: Inuiittikielten murteita Luoteisterritorioissa kutsutaan usein yhteisellä nimellä inuvialuktun, mutta tämä luokittelu on harhaanjohtava.


title: Inuktitut

text: Inuktitutin puhujien määrä vaihtelee lähteestä riippuen. Kanadan väestönlaskenta antaa arvioksi noin 30 000 puhujaa. Joissakin lähteissä määrä on 14 000 (vuonna 1991, L. Kaplan) .


title: Murtovesi

text: Murtovesi on vettä, joka on suolapitoisempaa kuin makea vesi, mutta pitoisuus ei saavuta valtamerten veden suolapitoisuutta. Murtoveden suolapitoisuus on alle 24,6 promillea. Tätä pienemmillä suolaisuuksilla veden maksimitiheyden lämpötila on aina korkeampi kuin jäätymislämpötila. 24,6 promillessa lämpötilat ovat yhtä suuret.


title: Murtovesi

text: Murtovesialueita voi syntyä meriveden sekoittuessa makeaan veteen esimerkiksi jokisuistoissa. Sitä voi olla myös pohjavesissä ja lähteissä. Monet suolajärvet ja keitaat ovat murtovetisiä. Murtovesi aiheuttaa eliöstölle poikkeavat sopeutumisvaatimukset mutta myös -mahdollisuudet.


title: Murtovesi

text: Laajoja murtovesialueita ovat Itämeri, Mustameri ja Kaspianmeri. Murtovettä on myös monien suurten jokien estuaareissa.


title: Ehkäisypilleri

text: Ehkäisypilleri (e-pilleri, ehkäisytabletti) on pillerimuotoinen lääke, jota käytetään raskauden ehkäisyyn.


title: Ehkäisypilleri

text: Ehkäisypillereitä on ollut tähän asti vain naisille. Perinteisten ehkäisypillereiden toiminta perustuu naisen luontaista estrogeenia eli estradiolia jäljitteleviin estrogeeninmatkijoihin, jotka saavat naisen aivot luulemaan, että veressä olisi runsaasti estrogeeniä. Tämä aiheuttaa elimistön oman estrogeenintuotannon loppumisen, mikä estää ovulaation ja raskaaksi tulemisen. Markkinoilla on nykyisin myös luonnollista estrogeenia eli estradiolia sisältäviä yhdistelmäehkäisypillereitä.


title: Ehkäisypilleri

text: Ehkäisypilleri on länsimaisten naisten käytetyin ehkäisymenetelmä. Myös miehille on yritetty kehittää ehkäisypilleriä, mutta hankkeet ovat kaatuneet hankalien sivuvaikutusten vuoksi. Vuonna 2017 ennustettiin, että miesten ehkäisypillerit tulisivat markkinoille viiden vuoden sisällä. The Economist -lehti valitsi ehkäisypillerin 1900-luvun tärkeimmäksi keksinnöksi. Toisin kuin kondomit, ehkäisypillerit eivät suojaa sukupuolitaudeilta.


title: Ehkäisypilleri

text: Perinteisten ehkäisypillereiden toiminta perustuu estrogeenia jäljitteleviin estrogeeninmatkijoihin, jotka saavat aivot luulemaan, että veressä on runsaasti estrogeeniä. Tämä johtaa elimistön estrogeenintuotannon loppumiseen ja ovulaation estymiseen. Perinteiset yhdistelmäehkäisypillerit sisältävät luontaista estrogeenihormonia jäljittelevää etinyyliestradiolia sekä luontaista keltarauhashormonia jäljittelevää progestiinia. Nämä synteettiset yhdisteet toimivat luonnollisia hormoneja tehokkaammin.


title: Ehkäisypilleri

text: Nykyisin markkinoilla on myös luonnollista estrogeenia eli estradiolia sisältäviä yhdistelmäehkäisypillereitä, joita suositellaan etenkin yli 40-vuotiaille tai niille yli 35-vuotiaille, joille etinyyliestradioli ei sovi. Nykykäsityksen mukaan terveiden, tupakoimattomien naisten ei tarvitse vaihtaa luonnon estrogeenia sisältävään ehkäisyvalmisteeseen, vaan he voivat jatkaa normaalien matalahormonisten ehkäisyvalmisteiden käyttöä vaihdevuosi-ikään asti.


title: Ehkäisypilleri

text: Ehkäisypilleri vaikuttaa vähentämällä aivolisäkkeen FSH- ja LH-hormonien erittymistä, josta seuraa elimistön oman hormonintuotannon loppuminen ja munarakkulan kypsymisen ja ovulaation estyminen. Ehkäisypillerit ovat luotettavia, jos ne muistaa ottaa säännöllisesti: oikein käytettynä menetelmän pettämisen todennäköisyys on vain 0,1 prosenttia vuodessa eli pienempi kuin esimerkiksi kondomilla tai kuparikierukalla.


title: Ehkäisypilleri

text:
Ehkäisypillereitä syödään tavallisesti 21 päivää peräkkäin joka päivä samaan aikaan. Pillerin otto voi myöhästyä alle 12 tuntia normaalista ottoajasta, jolloin myöhästyminen ei vaikuta ehkäisytehoon. 21 päivän syömisen jälkeen pidetään seitsemän päivän tauko. Tästä on kuitenkin merkkikohtaisia poikkeuksia. Seitsemän päivän tauon aikana alkaa kuukautisvuodon tapainen tyhjennysvuoto.
Ehkäisypillerien teho säilyy myös tauon aikana. Ei ole mitään terveydellistä syytä, miksi tauko pitäisi pitää joka kuukausi. Kiinteäannoksisia pillereitä, renkaita ja laastareita voidaan käyttää yhtäjaksoisesti jopa kuukausia ja vasta sitten pitää tauko, jolloin tyhjennysvuoto tulee. Näin voidaan vähentää kuukautisvuodon määrää ja vuotoon liittyviä oireita kuten kipua tai päänsärkyä.


title: Ehkäisypilleri

text: Yhdistelmäpillereitä on kiinteäannoksisia (kaikissa tableteissa on sama määrä hormonia) ja vaihtuva-annoksisia (hormonien määrä vaihtuu kierron aikana). Se kumman tyyppinen yhdistelmäpilleri valitaan, riippuu pitkälti naisen kokemista hyödyistä tai haitoista. Kiinteäannoksinen pilleri saattaa vähentää kiertoon liittyviä mielialavaihteluita joillain naisilla, mutta osa taas kokee tasaisen hormonipitoisuuden liiankin tasaiseksi. Vaihtuva-annoksinen yhdistelmäpilleri voi estää paremmin läpivuotoa, etenkin jos estrogeenina on estradioli. Myös progestiiniosaa vaihtamalla voidaan vaikuttaa sivuvaikutusriskeihin sekä koettuihin hyötyihin ja haittoihin. Esimerkiksi antiandrogeeniset progestiinit kuten drospirenoni vähentävät ihon rasvoittumista ja karvankasvua, kun taas levonorgestreeli taas lisää ihon rasvoittumista ja voi lisätä aknea.


title: Ehkäisypilleri

text: Eräät ehkäisypillerit, niin kutsutut minipillerit, sisältävät vain progestiinia. 15 prosentilla käyttäjistä ne estävät ovulaation ja osalla häiritsevät sitä. Muilla minipillerin teho perustuu sen aiheuttamiin kohdun limakalvon ja kohdunsuun liman muutoksiin, jotka vaikeuttavat siittiöiden etenemistä, ja mikäli hedelmöitys silti tapahtuu, limakalvon muutokset estävät alkion kiinnittymisen. Minipillereitä otetaan päivittäin ilman taukoja.


title: Ehkäisypilleri

text: Minipillereiden ehkäisyteho on alhaisempi kuin yhdistelmäpillerien. Toisin kuin yhdistelmäpillereitä, minipillereitä voi käyttää raskauden ehkäisyyn myös imetyksen aikana.


title: Ehkäisypilleri

text: Ehkäisypillereitä saa Suomessa vain lääkärin määräyksestä. Jälkiehkäisypillereitä voi nykyään ostaa myös alle 15-vuotiaat ilman reseptiä apteekista. Vielä vuonna 2014 alle 15-vuotiaat saivat ne lääkärin luvalla.


title: Ehkäisypilleri

text: Ehkäisypillereitä voidaan käyttää myös aknen, hirsutismin, runsaiden ja/tai epäsäännöllisten kuukautisvuotojen ja kuukautiskipujen sekä endometrioosin hoitoon. Ovulaation ehkäisevät yhdistelmäehkäisypillerit vähentävät toiminnallisten munasarjakystien ilmaantumista, ja suojaavat myös kohdunulkoiselta raskaudelta.


title: Ehkäisypilleri

text: Hormonien käyttö ehkäisyyn on kiistelty asia kuten hormonihoito vaihdevuosienkin aikana. Ulkoa annosteltujen hormonien on todettu liittyvän toisaalta joidenkin syöpien vähenemiseen ja joidenkin lisääntymiseen. Yhdistelmäpillereiden käytön tiedetään vähentävän kohdunrungon syövän, paksusuolisyövän ja munasarjasyövän riskiä - etenkin viimeksi mainitussa suojavaikutus ilmenee jo alle vuoden käytöllä. Käyttö ennen ensimmäistä raskautta vähentää munasarjasyövän elinikäistä riskiä 9 % vuodessa. Toisaalta ne lisäävät hiukan rintasyövän ja kohdunkaulasyövän riskiä. Nykyiset ehkäisypillerit sisältävät kuitenkin huomattavasti pienempiä hormonimääriä kuin ensimmäiset pillerit 1960-luvulla.


title: Ehkäisypilleri

text: On pieni riski, että estrogeenia sisältävät ehkäisypillerit aiheuttavat naiselle syvän laskimoveritulpan, joka saattaa johtaa keuhkoemboliaan ja jopa kuolemaan. On muistettava, että ei-toivotun raskauden aiheuttama veritulppariski on moninkertainen verrattuna yhdistelmäehkäisypillereiden käytön aiheuttamaan riskiin. Veritulpan riski on suurin muutaman kuukauden sisällä pillereiden käytön aloittamisesta ja laskee vuoden sisällä. Tämän takia taukojen pitäminen e-pilleriehkäisyssä esimerkiksi vuosittain ei ole järkevää. Yhdistelmäpillereitä ei pitäisi määrätä naiselle, jolla on kohonnut riski laskimoveritulppiin (esim. sairastettu laskimoveritulppa tai perinnöllinen alttius). Tupakointi lisää laskimoveritulppien riskiä eikä yli 35-vuotiaalle tupakoivalle naiselle sen takia yleensä määrätä synteettistä estrogeenia sisältäviä pillereitä. Myös ylipaino lisää yhdistelmäpillereiden käytön aikaista laskimoveritulppariskiä. Aurallinen migreeni lisää aivotapahtumien riskiä, ja on myös yhdistelmäehkäisyn ehdoton vasta-aihe. Myös pillerin progestiiniosa vaikuttaa veritulppariskiin. Turvallisimpia keltahormoneja ovat levonorgestreeli, norgestimaatti ja noretisteroni. Korkein riski on gestodeenillä, desogestreelillä ja drospirenonilla.


title: Ehkäisypilleri

text: Minipillereiden käyttö ei lisää laskimoveritulpan riskiä.


title: Ehkäisypilleri

text: Ajatus ehkäisypillerin kaltaisesta lääkkeestä lähti yhdysvaltalaiselta sairaanhoitajalta Margaret Sangerilta. Ehkäisypillerin ”isiksi” on nimetty Carl Djerassi ja Gregory Pincus. Ensimmäiset ehkäisypillerit saivat Yhdysvalloissa myyntiluvan 1960, tosin vain kuukautiskipujen hoitoon.


title: Runoilija

text: Runoilija on luova ja taiteellinen kirjailija, joka kirjoittaa runoja. Historian ensimmäisenä nimeltä tunnettuna runoilijana pidetään mesopotamialaista Enheduannaa 2200-luvulta eaa. Maailmankirjallisuudessa kuuluisia runoilijoita ovat muiden muassa Homeros, William Shakespeare ja Johann Wolfgang von Goethe. Suomalaisia runoilijoita ovat muun muassa J. L. Runeberg, Eino Leino, Edith Södergran ja Aila Meriluoto.


title: Eskimokielet

text: Eskimokielet on toinen eskimo-aleuttilaisen kielikunnan haaroista. Toisen haaran muodostavat aleuttilaiset kielet, joihin kuuluu ainoastaan aleutti.


title: Eskimokielet

text: Eskimokieliin kuuluu kaksi haaraa ja yhteensä kymmenen kieltä. Tarkempi luokittelu on alla.


title: Aleuttilaiset kielet

text: Aleuttilaiset kielet on kieliryhmä, joka kuuluu eskimo-aleuttilaiseen kielikuntaan. Ryhmän ainoa kieli on Aleuteilla puhuttava aleutin kieli. Aleutit saapuivat nykyisille asuinsijoilleen Aasiasta yli 4000 vuotta sitten. Vähintään yhtä vanha on jako eskimo- ja aleuttikieliin.


title: Sumu

text: Sumu on pilvi, joka on kosketuksissa maahan. Näkyvyys sumussa on alle 1 km.


title: Sumu

text: Sumua syntyy, kun ilmassa oleva näkymätön vesihöyry tiivistyy pieniksi pisaroiksi (tai joskus härmistyy jääkiteiksi). Tiivistyminen alkaa, kun ilma on tarpeeksi kylmää ja kosteaa: ilman kyllästystila vesihöyryn suhteen riippuu lämpötilasta. Sumu vaatii normaalisti tiivistyäkseen 100 %:n suhteellista kosteutta. Sumu voi muodostua useilla tavoilla, riippuen jäähtymisen tapahtumistavasta.


title: Sumu

text: Sumua esiintyy harvoin 2–15 asteen pakkasella, koska silloin sumupisarat jäätyvät. Yli 15 asteen pakkasessa yleistyvät jääsumut, jotka muistuttavat koostumukseltaan untuvapilviä. Enimmäkseen napa-alueilla esiintyvää jääsumua syntyy yli 35 asteen pakkasessa. Sumua esiintyy maailmassa eniten Newfoundlandin tienoilla maalla ja merellä.


title: Sumu

text: Sumunkaltainen (kosteuden aiheuttama) mutta lievempi ilmiö on utu. Sen sijaan auer heikentää näkyvyyttä pölyn tai muun kuin veden sisältämän aineen takia.Sumu huonontaa näkyvyyttä. Siitä on haittaa etenkin lentoliikenteelle. Laivoissa turvaudutaan tutkaan. Autojen on ajettava hitaammin ja käytettävä tarkemmin rajattuja, lähelle suunnattuja valoja. Erityisen vaarallisia ovat pienet paikalliset sumuhattarat, kun niihin ajava autoilija yllättyy sumusta.


title: Örnsköldsvikin kunta

text: Örnsköldsvikin kunta () on Västernorrlandin läänissä sijaitseva Ruotsin kunta. Maakuntajaossa se kuuluu Ångermanlandiin. Kunnan keskustaajama on Örnsköldsvik.


title: Örnsköldsvikin kunta

text: Kunnan maapinta-ala on 6 376,05 neliökilometriä (1.1.2016) ja asukasluku 55 576 henkeä (31.12.2015).


title: Örnsköldsvikin kunta

text: Kunta sijaitsee Ruotsin "Höga kustenin" alueella, jossa sijaitsee Skuleskogenin kansallispuisto, josta osa sijaitsee Kramforsin kunnan alueella. Vaasanlaivat harjoitti aiemmin Örnsköldsvikistä liikennettä autolautalla Vaasaan Suomeen. Rakenteilla oleva rautatieosuus Botniabanan kulkee kunnan lävitse.


title: Örnsköldsvikin kunta

text: Vuonna 2007 kunnassa oli 148,71 km² peltoa, joten saman ajankohdan maapinta-alaan vertaamalla saadaan peltojen osuudeksi 2,3 prosenttia kunnan maapinta-alasta.


title: Örnsköldsvikin kunta

text:
Vuonna 1894 Örnsköldsvikin kauppala muutettiin Örnsköldsvikin kaupungiksi. Vuoden 1952 kuntauudistuksessa alueelle muodostettiin kaksi "suurkuntaa":
Örnskölsvikin kaupunkiin ja muihin maalaiskuntiin tämä uudistus ei vaikuttanut. Vuonna 1963 Arnäsin maalaiskunta liitettiin Örnsköldsvikin kaupunkiin ja Mon maalaiskunta Själevadin maalaiskuntaan. Vuonna 1971 muodostettiin nykyinen Örnsköldsvikin kunta yhdistämällä kaupunki sekä Anundsjön, Nätran, Själevadin, Grundsundan, Gideån, Björnan ja Trehörningsjön maalaiskunnat.


title: Örnsköldsvikin kunta

text: Nykyinen vaakuna on entisen Örnsköldsvikin kaupungin vaakuna. Myös kuudella maalaiskunnalla oli oma vaakuna.


title: Örnsköldsvikin kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 761 Suomessa syntynyttä, mikä vastasi 1,4 prosenttia kunnan väestöstä.


title: Örnsköldsvikin kunta

text: Vielä vanhempien vuoden 1984 lopun tietojen mukaan 2,7 prosenttia kunnan asukkaista oli ulkomailla syntyneitä. Tuolloin kunnassa asui 998 Suomessa syntynyttä, mikä vastasi 1,7 prosenttia kunnan väestöstä.


title: Örnsköldsvikin kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 187 523 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 100 000 kruunua.


title: Örnsköldsvikin kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Örnsköldsvikin kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Örnsköldsvikin kunta

text: Kunnassa on 18 taajamaa, joiden osuus kunnan väestöstä vuoden 2010 lopussa oli 73,3 prosenttia. Taajamien ulkopuolella asui tuolloin 14 686 asukasta. Seuraavassa on lueteltu kunnan alueella sijaitsevat taajamat väkilukuineen:


title: Örnsköldsvikin kunta

text: Kunnan keskustaajama on lihavoitu.


title: Örnsköldsvikin kunta

text: Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:


title: Örnsköldsvikin kunta

text: Luettelossa mainituista taajamista Bonäset ja Själevad ovat sittemmin kasvaneet yhteen Örnsköldsvikin taajaman kanssa.


title: Örnsköldsvikin kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Örnsköldsvikin kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Örnsköldsvikin kunta

text:
Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Kunnallisvaaleissa Örnsköldsvikin kunta on jaettu seuraaviin vaalipiireihin:
Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Örnsköldsvikin kunnanvaltuustossa vuodesta 1973 lähtien.


title: Örnsköldsvikin kunta

text: Vuodesta 2016 alkaen kunta on jaettu seuraaviin piireihin:


title: Örnsköldsvikin kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Örnsköldsvikin kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: MoonTV

text: MoonTV on suomalainen Internetissä toimiva televisiokanava. Vuosina 1997–2003 se toimi myös kaapelitelevisiokanavana.


title: MoonTV

text: Kaapelikanavan kohderyhmä oli pääosin 15–34-vuotiaat kaupunkilaisyleisöt. Pääkaupunkiseudun ja 12 muun kaupungin yhteenlaskettu potentiaalinen kattavuus oli noin 1,3 miljoonaa kaapelitaloutta. Ohjelmisto koostui lifestyle-, musiikki-, peli-, urheilu- ja ajankohtaisohjelmista.


title: MoonTV

text: Maaliskuussa 2010 MoonTV teki paluun Internetissä toimivana tv-kanavana.


title: MoonTV

text: MoonTV:n taustalla oli Saraxa Media Oy, joka pyrki luomaan tietokoneistetun tv:n alustan. Alussa omistajia olivat Saraxa Media Oy ja Thominvest, taustallaan Jouhkin sijoittajaperhe. Ensimmäiset ohjelmat syntyivät sattumalta testailun yhteydessä.


title: MoonTV

text: Kaapelikanava MoonTV:n alkuperäinen TV-tarjonta sisälsi pelkästään puhelinpelejä ja -palveluita sekä konsoli- ja tietokonepelaamista käsitteleviä, vain kello 17–19 lähetettyjä ohjelmia. Peliohjelmat keräsivät etenkin nuorta katsojakuntaa. MoonTV:n alkuperäinen tarkoitus oli perustajien Hannu ja Pekka Kossilan mukaan olla ympärivuorokautinen pelikanava. Myöhemmin MoonTV laajensi tarjontaansa musiikkiohjelmiin, jotka nopeasti muodostuivatkin MoonTV:n pääasialliseksi tarjonnaksi, sekä festariraportointiin ja elokuviin. Radiomafia nimesi MoonTV:n Vuoden tekijäksi 2002 musiikkiohjelmien vuoksi. Edulliset tuotannot osoittautuivat MoonTV:n kustannusten riippakiviksi.


title: MoonTV

text: MoonTV:n ohjelmia näytettiin jatkuvasti uusintoina sekalaisin aikatauluin. Uusi osa joka ohjelmaan tuli kerran viikossa.


title: MoonTV

text: MoonTV järjesti katsojilleen ajoittain humoristisia tempauksia. Kanava lähetti pilailun vuoksi muun muassa Suomen ensimmäisen pystykuvalähetyksen, jossa kameraa oli pidetty kuvauksen aikana 90 astetta vasemmalle käännettynä. Tämä edellytti, että televisiokin käännettiin kyljelleen. Lähetyksessä näytettiin Eläkeläisten festarisekoilua. Tämä "pystykuvaohjelman" aloitusjakso on nähtävissä Eläkeläisten DVD:llä "Sekoilun Ytimessä 1993–2003."


title: MoonTV

text: Vuonna 2002 MoonTV:llä näytettiin pilailumielessä mainosta "Tarkkailupartio"-nimisestä "uudesta ohjelmasta". Ohjelman mainoksessa pyydettiin katsojia ilmoittamaan sähköpostitse kummallisia ihmisiä, joista ohjelman tekijät voisivat kerätä salaa tietoa muun muassa asentamalla videokameroita näiden koteihin ja joita myöhemmin esitettäisiin ohjelmassa. Vaikka mainos oli vain pila ja tämänkaltaisen ohjelman esittäminen laitonta, kerrottiin myöhemmin MoonTV:n Boksi-ohjelmassa, että ehdotuksia oli tullut ja että jokin valtakunnallinen TV-kanava oli kiinnostunut ohjelmaformaatin ostamisesta.


title: MoonTV

text: Helsingin käräjäoikeuden asettamana MoonTV päätyi konkurssiin 1. heinäkuuta 2003. Tämän seurauksena HTV lopetti lähetyksen välittömästi.